Paletwa Peng Ah Rakhine Mi Thilphur 41 An Tlaih Hna – THE CHINLAND POST\nPaletwa Peng Ah Rakhine Mi Thilphur 41 An Tlaih Hna\nSalai Bawi Lian Sang| TCP-Kalay | 2020 September 17 – Chin ramkulh Paletwa peng ah Rakhine miphun 41 cu AA thil an phorh piak hna tiah lunghrinhnak in Kawl Ralkap nih an tlaih hna tiah VOA Burmese nih a thanh.\n“Paletwa peng chawhleh an phihnak hmun ah a kalmi Rakhine lei in a rami thilphur minung 41 Kawl Ralkap nih an lunghrinh hna caah an tlaih hna. Ralkap nih penguk cozah riantuantu le palek sin ah an ap hna” tiah Minister U Soe Htet nih a chim.\n“Kyuaktaw le Paletwa karlak Tilam le Tlanglampi an khar chung nak hmun ah thliphurtu hna hi kan peng chung khuami cu an si. Ralzam an i dornak, ‘IDP Camp’ ah a ummi cheukhat zong an i tel. Thil phurh an kalnak lam ah Kawl Ralkap nih zaanlei sang ah an tlaih hna i cu an tlaihmi hna zong kan va ton hna” tiah a chim.\n“Zaanlei 7:30 hrawng a si cang i Covid-19 pulrai runvennak he pehtlai in le kahdohnak ruang ah chuahmi zulhphung Pohmah 144 nawl an chuahnak hmun a si. Zingka 6:00 in zanlei 6:00 karlak lawng chawhleh a ngahnak hmun a si. Ralkap nih bia an hal hnu nawlngeitu sin ah an ap hna i a herhning in hmalak (azizut) ding in an tawlrel” tiah Minister Soe Htet nih a chim chih.\nKan hnulei September 9 ni ahkhan Kawl Ralkap nih thilphormi 41 cu an rak tlaih cang hna. Penguk lei nawlchuahmi zulh lo ruangah Upadi (pohmah) 188 in (zizutnak) tuah khawh ding in biahalnak kan tuahmi hna an si tiah September 15 ni ralkap nih thawngzamhnak an chim.\n“Kawl Ralkap nih thilphur mi 41 hi Rakhine hriamtlai AA caah thil an phorh piak hna ruangah kan zumh hna lonak hi a si. Cu ruang ah tlaih le biahalnak kan tuah hna a si” tiah Ralkap Chimnak nawlngeitu General Zaw Min Tun nih a chim.\nPaletwa peng ah Kawl Ralkap le Rakhine hriamtlai AA karlak raldohnak ruang ah Tilam, Tlang Lampi an khar i eidin an har caah khuami a phorh in an phorh. Cu thilphurtu hna nih Rakhine ramkulh in ram lak in thil an phorh theo. Cuchung in an tlaihmi hna thilphur minung 41 cu Covid-19 hrik an ngei le ngei lo an check lio a si caah a dangte in kan um ter hna tiah Paletwa ngandamnak zung riantuan nih a chim.\nAtulio Paletwa peng chung kahdohnak ruang Rakhine Kyuaktaw lei kalnak Kaladan Tilam an khar hi February 2020 in a si cang. Cucaah, lam dang hman tawnmi Paletwa, Sami in Matupi lei kalnak tlang lampi zong an khar chung caah eidin harsa ngai in an um i thilman a fak ngai tiah theih a si.\nUnited Nations High Commissioner for Human Rights (OHCHR) zong nih a chuahpi mi report chung ah, 2020 April 7 ah Kawl Ralkap nih vanlawng hmang in Paletwa a kahnak ruang ah Chin miphun in minung 7 an thihnak le minung 7 hliamhma an tuarnak kong siseh, inn 8 a kanghnak kong le khuami vialte an tlikzamnak kong zong an telh.\nCun, 2020 thawk in thla 5 chung ah, Chin le Rakhine ramkulh ah nu le ngakchia telh in 137 an thi i, 386 hliamhma an tuar. Hi chung ah a thimi 25 cu Rohingya an si i, a dang cu Chin le Rakhine an si tiah UN OHCHR report nih a thanh.\nUnited Nations (UN) nih a voi 45nk caanhman tonpumnak an tuah lio mi 2020 September 14-October 2 kar Ramkomh Kawlram kong chimrelnak le caihhmainak an ngei. A hlei in, Rohingya Muslim le tlangcung miphun hna nih tonmi nuhrin covo buarnak kong ah United Nations High Commissioner for Human Rights (OHCHR) nih Office of the High Commissioner le Secretary-General sin ah cahmai 15 tluk a saumi report an chuahpi.\nUN tonpumnak ah OHCHR nih Ramkomh Kawlram sin ah a tuah dingmi ah telmi cu kahdaihnak tuah colh i, Chin le Rakhine ramkulh ah a cangmi covo buarnak kong ah hlathlainak tuah in vawleicung zulhphung tang ah chuahpi in hmalaknak (zizutnak) tuah ding tiah a ti.\nHi report ah a bik in Rohingya nih an tonmi harnak le covo buarnak kong an langter. Cun, Chin miphun nih AA le Kawl Ralkap kahdohnak ruang ah hartonnak le covo buarnak zong tampi an telh.#\nCc; VOA Burmese\nPrevious Kalaymyo Sizungpi ‘Quarantine’ nak ah Thla 9 Ngakchia A Thi\nNext Covid-19 check nak seh Hakha le Tedim ah a um cang


HAKHA MIPI HNUCHIT IN RALKAP CAAH RIAN ATTUANMI LAINU PAHNIH – The Chinlung Post\nHAKHA MIPI HNUCHIT IN RALKAP CAAH RIAN ATTUANMI LAINU PAHNIH\nA rannak in na hawi le sin ah share: Hakha khua mi cawlcanghnak vialte Ralkap le Police sin ah thawngpang a va pe lengmang tu pahnih, phundang in chim ahcun Ralkap Spy a ttuan mi an si. Pakhat deuh i Mih Nge a si i pakhat deuh hi Sung Hlei a si. Ralhrang ralkap nih mipi cawlcanghnak an rak theih lengmang nak cu mah ruangah bak ah hin a si ko.\nTutan ralhrang le palek sin ah thawngpang a pe lengmang chungah Mih Nge timi nu hi Hakha Pyine Htwe-oh zung ah a ttuan mi asi tiah an chim, Culawng siloin ralkap uknak lakmi dohnak caah tiah CDM zong ah aa tel duh lomi asi. Nihin tiang Hakha mipi cawlcanghnak vialte cu Ralkap le Police sin ah a pek lengmang ti asi.\nCun pakhat deuh hi Hakha BESH No(3) ah Sayamah a ttuan mi asi. A mah zong hi nihin tiang CDM ah aa tel duh lomi a si. A min cu Sung Hlei a si. CDM ah aa tel duh lo lawng si loin Hakha mipi cawlcanghnak, Mino cawlcangh nak le CDM cawlcanghnak vialte Ralkap le Police sin ah thawngpang a pek peng tiah an langhter tthan rih.\nMipi nih zeidah kan tuah lai, an pahnih in a tu kan tarlangh mi hi mikip sin ah share tuah uh, social punishment rak tuah cio hna uh. Nan dawr thil zong cawk ter hna hlah uh. Chin miphun Ralhrang sin ah an kan zuar tu an si tiah mikip sin ah an hmanthlak he rak langhter cio uh.\nMIZORAM AH A ZAMMI AN TAM TUK HRINGHRAN CANG\nHAKHA AH MAH THAWNGPANG KA THEIH CU KA LAU NGAI TE…


NLD LE HMAWNGTLANG NIH NI SUI LIAN AN REPORT NAK ARUANG – The Chinlung Post\nJuly 21, 2020 admin Local News 0\nA Ttale CNF le Chin Refugee Caah Riantuanmi Ansi Caah MP Cuhter Hlah Uh Timi Report Nih Khua Tampi A Ka Ruahter.Upatmi careltu hna kei hi ramkhel kong zeihmanh a hngalmi ka si lo. Party Politics timi zong hi pakhat hmanh ka fiang lo. A sinain Pi Ni Sui Lian cu ata pakhat CNF upa a si caah siseh, A dang ata pakhat CACC GS a tuan lio cuahmah ah CNF na bawmh hna timi ruangah ralkap nih kum saupi innthong an thlak timi ruangah siseh,\nA dang ata pakhat cu Malaysia Chin Refugee caah rian a tuan timi ruangah Chin State NLD upa Cheukhat le Hmawngtlang khuami i bawm riangmang in report an tuah tikah ka khuaruah a har i, Ka lung a that lo caah a tubantuk in catial hmanh ka thiam lo bupi in ka rak tial venak hi a si. A relzia nan ka thiampiak nakhnga zaangfah kan nawl hna.\nPi Ni Sui Lian cu 2015 Kawlram thimnak ah NLD in Pyithu Hluttaw aa cuh i Thantlang Peng mipi nih an dawtnak thawngin MP a tlingmi a si. Atu zong MP cu a tuan cuahmah ko i, A tuanchung zongah minchiatnak a ngei bal lo. MP asi hlan hrim in miding mifel a si i kan theih tawk ah minchiatnak a rak ngei bal lomi a si. Minung cu a tlingmi kan um lo caah a chanbaunak cu a tampi ve ko lai nain a chambaunak hngalh in remh aa zuammi nu pakhat a si.\nZei ruangah Hmawngtlang nih an report? A liamcia thlahnih hrawng ahkhan MP Ni Sui Lian nih Cozah cu thatein rian nan tuan lo caah Hmawngtlang le Leitak nan buaiter dih hna tiah a mawhchiat hna. Cucu NLD Cozah nih an ifahsak i Hmawngtlang khuami kha an forh hna caah a tu bantukin report ca an chiah nak hi a si. A taktak lo ahcun MP i an rian cu Cozah nih an rian an tei maw?\nAn riantuannak ah kaptanh an ngei maw? Cozah a riantuannak a fel lo ahcun mawhchiat tibantuk khi an rian biapi cu a si ko. Cucaah MP Ni Sui Lian hi a rian bak te a tuanmi a si ko caah a palhnak a um hrim lo. Nain NLD Cozah ttih an nunnak cu anmah NLD MP pawl nih an mawhchiat hna ahcun an party in an chuah hna. NLD MP lakah raltha tein Cozah a mawhchiat ngamtu cu MP Ni Sui Lian le Dr. Thet Thet Khine lawng hi an si lai dah.\nDr. Thet Thet Khine hoi cu NLD zongin a chuak beh i Party thar zong a dirh khah. Tukum hi hmunrawn ahcun zumh bakmi Party ah an ichuah ve.Nata le CNF Upa, CNF bawmtu le Chin Refugee Bawmtu ansi timi report nih zei sullam dah a ngeih? Hihi direct bakin Chinmi vialte an kan doh bantuk a si ti’n ka ruah.\nA ruang cu CNF cu kan Chinram le Miphun nih zalawnnak le nunduhdim kan hmuh khawh nakhnga caah nunnak pek in a tuanmi an si. Chinmi vialte kan ta a si. Cun nan theih cio bang Chinmi cu kan ram buaibainak le harsatnak phunzakip ruangah Malaysia, Thailand le Delhi kan phan. Cukaa cun refugee kan sawk hnu ah Vawlei cung ram thatha kan phan i sianginn thatha ah kan kai, Chawva kan kawl i, Ka hlawhmi tein Chinram i kan chungkhat kan zoh hna.\nKan sinpit deuh caan ah sang le veng caah kan ti, Miphun le ram caah kan ti i, Cuticun ngeih lo chun te cun kan kaltakmi Kan khua le kanram te cu kan siaherh cio. Cubantuk sikhawh dingin ramtha phak a herh. Ramtha kan phak khawh nakhnga ramhnih nakah bawmtu kan herh caah kanpa le hna nih CRC le ACR hna an kan dirh piak i , Ramtha kan phak khawh nakhnga le ramhnih nak kan idor chungah kan tonmi harnak vialte zong an kan tlangtlakpi.\nLungre an kan theihpi. Cucaah a tubantuk in CNF, CRC le ACR ah rian an tuan ruang i report ansi cu kan Miphun caah ngaihchia taktak a si ko. Kan Miphun ningin an kan doh bantuk khi a si ko. Kan miphun ningin an kan tthihpheih bantuk khi a si ko.Khat lei ah CNF le Refugee Committee pawl riantuannak zong a hnursuan dih kho.\nHmai lei ah hi bantuk ruang ahhin CNF le Chin Zatlaang bu pawl ah riantuan zong mino nih an ngamh te lo kho mi a si. Cucaah Chinmi kan him nakhnga Chinmi vialte nih doh a herh mi tuahsernak a si. Doh ding zongin kan sawm hna.Careltu nan dihlak cungah kaa lawm. Bawipa nih kan Chin Miphun himter ko seh.\nTheihtlei : Pi Ni Sui Lian te chungkhar hi Kan Chin Miphun caah an chungkhar ningin harsatnak an tuarmi a tampi rih nain ka tial chih ti lo. Hmawngtlang belte cu Kawlram mi vialte nih kan dohmi Kawlram hrawktu Newin Cozah lungton aa zuammi an rak si, Tlangcung mi vialte nih hriam tlaih in kan dohmi Kawl Ralkap Cozah Lungton a rak izuammi an si.\nCun khuaruahhar pakhat rih cu 2008 phunghram cohlan lo dingin CNF le tangti pawl nih a thli tein campaign an rak tuah lio ahkhan an nih Hmawngtlang khua cu an khua luhlai bakah Sanpiah-Pyi-Khan-Phyu- Zua tiah an rak itar i Ralkap lungton an rak izuam salam ko. Cun mirang zong an rak do bal lo. Chin Miphun nih revolution a tuah mi paoh ah an rak itel bal lo.Note : Khua pakhat nih aduh paoh in atummer kho mi NLD cu maw na vote ko rih lai. Vote for CNLD. Credit: Salai S Thlasling


Falam ah Covid-19 theihtlei video thlakmi an lim | THE CHIN EXPRESS\nFalam ah Covid-19 theihtlei video thlakmi an lim\nMyanmar ramtthen le state kip in peng pakhat cio nih Covid-19 theihtlei “ကျန်းမာပျော်ရွှင် ပညာသင် ကြိုတင်တားဆီး COVID-19” tlangtar in video tawi thlak zuamnak a um.\nHi zuamnak cu 2020-2021 fimcawn kum ah Myanmar ram chung um sianginn pawl ah ningcang tein Covid-19 zawtnak an i ven khawhnak hnga tiin Fimcawnnak Vuanci Zung, Ngandamnak le Zaanglek Vuanci Zung le Soe Electric Foundation i bawm in an tuahmi a si.\nChin state aiawh in Falam khua in aa zuammi pawl nih video thlak cu an lim cang tiah kan theih.\nFalam peng fimcawnnak lutlai Pi Ngun Pen nih,”ramtthen le state 14 ah state le ramtthen pakhat cio in zuamnak ah an i tel lai. July 10 ah video cu Naypyidaw ah director thiamsang pawl nih an zoh lai i bia an khiah lai. Chin state aiawh in Falam aa zuam lai. A tthabik in an i zuam ko,” tiah a chim.\nChin state aiawh in Falam peng fimcawnnak lutlai hruainak in July 14 ah Covid-19 theihtlei video thlak cu an thok i atu hi an lim cang.\n“Video cu minutes 5 in 10 kar a saumi a si. A dang state pawl ahcun an state peng kip sianginn dihlak ngawt ah video an i thla, mah chungah a tthabikmi kha zuamnak ca ah an hman.\n“Kan nih Chin state cu peng dang pawl nih an tuah khawh lo caah Chin state cozah nih Falam khua in kan zuampiak ko tiah a ka fial. Cucaah, kan tuah hi a si i state aiawh ah a cang,” tiah Pi Ngun Pen nih a chimchap.\n“ကျန်းမာပျော်ရွှင် ပညာသင် ကြိုတင်တားဆီး COVID-19” theihtlei video thlak zuamnak ah laksawng a hmumi pawl cu July 17 ah Naypyidaw ah laksawng pek an si lai. – Chin World


Biden nih:Vote mee a fir mi a mah kaa bakin a phuan dih cang’Trump nih a tei diam cang ko hi. – Lai Lungrawn Post\nBiden nih:Vote mee a fir mi a mah kaa bakin a phuan dih cang’Trump nih a tei diam cang ko hi.\nJoe Biden nih mee an firnak kong a mah ka bak in a phuan cang hi.Tuzing Fox News ah Biden nih mee an firnak kong amah ka hrimhrim in a chimsual.Lungrual tein kan rak tuahtimi dirhmun, hi hlan ah Obama uk lio caan ah mee nan rak firmi bantuk dirhmun kan phan than cang. American politics tuanphung chungah a ngan bikmi le mi phun kip a telmi mee firnak organization kan ser khawh cang tiah ka zumh” tiah a chim.\nBiden nih Miraang holh in hitihin a chim:\n” We’re in the situation where we’ve put together and (as) you guys did a fraud in the Obama’s administration before this. We’ve put together, I think, the most extensive and inclusive voter fraud organization in the history of American politics.”\nCucaah Trump lei nih Democrat pawl nih mee an fir a ti nak a si. Atu ah cun Detroit, Phoenix le Philadelphia tbk ah hmun kip in mee nan firmi ngol cang u tiah Trump lei tang pawl nih lam an zawh ve cang.\nBiden hi White House chungah lut in president tuan loin tonginn chungah a hmuh (case) ngan taktak in a lut lai i amah lei tang pawl kha thonginn chung ah a uk te hna lai tiah ka ruah. Hi a chimmi bia nih hin Obama le Democrat party ningpi hmanh kha harnak nganpi a pek cang hna lai.\nUS ah state pakhat cio nih phunghram le phungphai an ngei cio. Thimnak mee rel ning phung zong an ngei cio. Cu thimnak phung hna cu Democrats pawl nih hmun tampi (hmun 300 hrawng) ah kan hnu August Thla chungah khan anmah lei tang uktu bawi hna he tiin a thli in zertiamnak he an rak remh cang. Cucaah mee hi election ni a luan hnu zong ah an relnak a si. Cung mee kha hawi hlanpi ah an i thlakter i hawi hnupi zong ah mee zung an khar hnu tiang hmanh ah mee an thlak rihmi nih hin an firkhuhnak a langhter.\nCucaah tu tan US thimnak cu state biaceihnak zung siloin US biaceihnak zung sang bik (Supreme Court) lawng nih bia a chah cang lai. Cucaah aho dah US president a si lai ti hi tuan ah kan thei kho men lai lo.Rev. Biak Lian\nRelchap ko thawngpang dang hi:Kan thei cio bantuk in nizan tining hrung ah khan cun Donald Trump hi vote ah Biden nih a tei ngai caah laimi khrifa zawn a ruat mile Trump a diarkam tu hna cu lung rethei ngaiin kan um hna kan ngeichia a caah biatak tein thla a cam mizong tampi kan um ve hna bantuk in’Pathian nih kan thlacam nak a kan leh ko cang ti khin a si cang.\nBBC nih:Trump caah thawngpang tha taktak a kan thanh than cang hi’Hna ngam ngai si cang.\nTrump:A lung a dong kho tilo’Keimah hrimhrim President ka si than awk tibak in a um cang.


George Soros Zong Kawlram Nih An Tuar Cuahmah Mi Kong Ah… Ai Sum Kho ve ti lo.. A bia chim Hi Uar Um Bak – Onlinenungak\nGeorge Soros Zong Kawlram Nih An Tuar Cuahmah Mi Kong Ah… Ai Sum Kho ve ti lo.. A bia chim Hi Uar Um Bak\nHi mirum pa Soros hi US ah a rum bik 56 nak a si i US$ nuai 8000 leng a ngei. Amah hi Forex ti mi foreign currency exchange – rangdang phaisa pawl a cawkzarhtu ah vawlei cung ah minthang bik le tihnung bik a si. Anih hi Scapling trading strategy (nikhat ah voi zeizah poah cawkzuar) le day trading strategy timi nikhat ah voikhat-hnin cawkzuar timi mipi nih hmanmi lam strategy hi zei tik hmanh a hman bel lo. Position trading timi kum khat voi khat-hnih tibantuk lawng a celh.\nEngland bank a hrawktu pa ti hmanh in a min a thang. Europe ram pawl ah Euro a chuah hlan deuh ah England cozah a komh hna. Pound ting khat cozah ah a rak hlut tik ah PM Winston Churchhill le Finance wungyi le a dangdang a rak komh hna i England reform tuah hniknak kong a rak theih tik ah, cun cu lio an ram inflation a kai tuk lio ah ramdang phaisa pawl German Mark phaisa, France i Franc, Italian Lira tibantuk pawl heh tiah short selling a tuah tik ah Pound Stelling a man a tla cia mam i 2 billion hawng a miak a rak hmuh leng ah England cozah an hmual a rak pho lawng siloin bank pawl sungh zatlaknak an rak ton i England recession timi sipuazi tlakchuhnak an rak ton.\nSihmanhsehlaw, ralkap nih uknak hramhram in a lak tik ah mipi cawlcaanghnak a bawmh colh hna SMED bank i dollar a chuah i Kyat nuai 2000 hrawng bamwhnak ah a chuah colh, Gen-Z bawmtu bik a si. US i Ferguson buainak zong ah kumkhat ah dollar nuai 33 bak a bawmh hna. Hi pa hi atu ralkap nih OSF i a minung pawl le amah hi tlaih ding ah an timh. Soros hi vawlei cung ah pekchannak le bawmhnak midang caah thiltha tuah tu philanthropist timi Zaangfah-ngeitu Degree a hmutu misiang a si. Hi pa hi ramchung ramleng bu maw CRPH nih pehtlaih khawh ahcun federal ralkap sernak le ram dothlennak ah phaisa thazaang tampi a chuah khawh lai, federal zungkai (cdm) fund le ram kip cozah sin ah an hna a pemh khawh hna lai tiah ruah bu in….


Ramleng Ummi Nih A Ran Nak In Tuah Ding – The Cherry Par\nRamleng Ummi Nih A Ran Nak In Tuah Ding\nWrite, call, or both, to your Congressman/MP and Senators. RAMLENG UMMI NIH A RAN NAK IN TUAH DING:\nTuchun ah US I kan hawile asimi Burma ram kong ah kumtampi rian kan ttuantti mi hna nih President Biden nih Burma ram he pehtlai in Executive Order a chuah khawh nak ding ah thil sining rak chim ding in an kan sawm caah zeibia dah kan chim ah athat lai timi konghe pehtlai in biaruah nak kan nei kho. Cu kan hawi le nih White House ah President Biden cu Burma ram thil acang mi kong he pehtlai in bia an va ruah lai. Cu pin ah US Senate ah bia an va ruah rih hna lai I State Department zong ah bia an va ruah hna lai. Covid 19 Pandemic lio asi caah kan mah kan kal kholo.\nZei caah dah mah cu kan tuah ahauh?\nUN Secretary General hrimhrim nih Kawl ralkap nih uknak an lak mi hi hma kal kho lo ding in ramkip nih kan izuam lai ati. UN nih Burma ram ah biapi taktak minung pahnih a thlah mi hna an um. 1. Cu UN Secretary General Special Envoy to Burma ti asi I Politics kong he pehtlai in a tlai mi asi. UNO General Secretary nih direct in a mah aiawh ah athlah mi asi. Mah cu nu cu Switzerland nih Thailand ah Ambassador a rak ttuan mi nu asi. A vapa zong. Switzerlannd nih Burma ram ah an rak thlah mi Ambassador asi. Nizan UN Security Council nih thanhca an chuah mi ah Security council nih mah Envoy nu hi rianfak pi in a ttuan khawh nak ding ah kan dirpi lai ti asi.\n2. A dang pakhat cu nuhrin covo lei ah UNO nih Burma ah a thlah mi UN Special Rapporteur on Human Rights on Burma ti asi. Mah cu nu zong cu tu UN Security council ah direct in Burma ram kong report a pe mi asi. UN Secretary General Special Envoy office he pehtlai te in kan ichawn kho. Ahlan te in a rak ithei hngal mi kan si caah. Asi khawh chung in Ralkap uknak Burma ah a um than lo nak ding ah an izuam. Rian fakpi in an ttuan cuahmah. UN Special Rapporteur on Human rights zong tu chun ah CHRO nih brief kan tuah. An mah office zong pehtlai te in kan I chonh peng mi an si. Kan mah mipi ramchung ramleng biatak te in kan ttan tti abiapi. Kan ti khawh nak lam cio in fak pi in thazaang chuah hna usih. Ralkap nih uknak an lak mi a hram a thlak hlan ah kan phuk a hau. Credit: Salai Bawi Lian Mang\n← President Donald Trump Nih Gab Timi Social Media Hman\nAvoi Thumnak Stimulus Check, Thawngpang Tha Taktak A Si →


Pathian maw Pathian rian dah? | Radio Veritas Asia\nPathian maw Pathian rian dah?\nPathian auhnak kha a vun theih tikah Abraham cu zeizong vialte kha chiah tak in Pathian kha aa thim. Lungawtawmnak zeihmanh um lo in Pathian bia kha a ngai i, khuazei ah k a kal lai ti hngalh lo in Pathian nih bia a kamh mi ramlei kal awk ah a laihri tannak ram khan a chuak. Abraham nih mah thimnak a vun tuah hnu ah khuaruahhar awk thil hna kha hmuh hram a rak thawk hna.\nAbraham cu kum 100 a si ah Pathian nih fa kan pek lai a ti mi biakamnak kha lungawtawmnak a ngei lo. “Zumhnak in Abraham nih hneksak a vun si tikah, a fapa Isaac kha raithawinak ah a pekchanh, zeicahtiah a nih nih Pathian nih mi pakhat kha mithi sinin a thawhter khawh ti kha a ruah….(Heb 11:9-19).”\nHe bantuk in a si caah, Abraham cu mi tampi pa ah a cang, vancung i a um mi arfi zat le rilikam i a um mi thetse zat tam in.\nPathian lawng i bochan, Pathian lawng i thim, mah hi kan pupa hna profet hna le hlan lio Khrihfa hna nih an rak hmuhton mi cu a si. Mah kong hi Hebrew cakuat (11) nak nih a chim i khi chungah “zumhnak thawngin” ti mi kha voihleiriat tiang a nolh i “zumhnak he” ti mi kha voikhat a chim.\nPathian sinah i pumpek dih lo ti mi cu ka dangdang ah bawmtu le himnak a kawl tiah a chim duh mi a si. Mahhi Pathian miphun hna caah tukforhnak a si zungzal. Moses le David le Solomon,….bantuk minthang hna hmanh nih an tuar mi hneksaknak a si.\nJesuh le Mary cu zumtu thabik an si. Anmah he tehte tampi rel cawk lo hna cu zohchunh awktlak ziaza dawhnak hna cu Bupi tuanbia ah a bau bal lo i kanmah pumpak kan nunnak zongah kan ton cio mi a si.


Phunthumnak; Tlang cuan le khuai hrawn | Radio Veritas Asia\nPhunthumnak; Tlang cuan le khuai hrawn\nNgahring dawi mi\nTlang cuan le khuai hrawn hi kemh khawh an si. Mah khua le mah ram chung i a sang cem timi tlang cuan cu a nuam ngai ve mi tlonlennak a si. Tlangkai tikah haarcho a si nain nuamsual ahcun a kai har zong kha a har in theih a si lo. Tlangpar phak tikah a langmi khua paoh kha thlalang lek a si. Hmanlek ti zong in an ti. Khakha an hmuh tikah cu khua nungak tlangval pawl tlang an cuang khi teh ti hngalhternak a si. Cu hnu ah hrualhreuh a si rih (tuchan ahcun rolung or vailamtung hna an bunh). Kainolh tikah khalio anih hrualhreuh mi te a si, tiah philhlonak ah nehnang chiahta mi a si. Cheukhat peng le tlang ahcun tlang cuan an tlun pah ah khuai hrawn pah a si. Tlangval pawl nih an rak i kenmi Hreitlung khan khuai cu an tuk. An rak i kenmi zureu le khuaitizu an cawh hnu ah din a si. A thawtter deuh ngaingai caah an rak i lunghmuih hringhrin tawn. An hmuh takmi thingkep par kha an lak i inn ah an tlunpi. Kha zong kha, cu lioah "Nih te" i a laak (a ttawh) mi pangpar a si, tiah philhlonak tthiamtthiam ah ttha tein an tlumhhnarh (zohkhenh). Tuchan ahcun thingkep par hi sawhsawh in lakkhawh a si ti lo, thingram zohkhenhnak phu nih an khap.\nTuchan mino pawl le a phuphu hna nih Hakha peng le Thantlang peng ah an cuan bik mi tlang hna cu Zinghmuh tlang, Mi e pi tlang, Vuichip tlang le Bawipa tlang hna hi an si. Hika zawn ah Bawipa tlang kong tlawmte vun tenh ta ka duh. Bawipa tlang hi Hakha peng le Thantlang peng ramri, Phaizawng, lungrang le Thangaw ramri aa tonnak ah a si i rili in pe 9080' (The Chin Hills Volume-1), pe 9008' (Myanmar Land Record 2000) a sang ti a si. Phaipha khua a phak dengmang in Thangaw, Khuahrang, Leipi, Hnaring, Fantthen, Surngen … (Lautu peng dihlak) tiang nih an kawh ve. Tuchan Lautu, Zophei, miram peng in mino tampi le kaa dang dang in mino tampi nih khuasik thla le tthaal caan (Nov. in May tiang) ah an kai cang. Bawipa tlang a kai balmi Hnaring tlangval Salai Pa He (Khua He) nih hla a phuahmi cu; "Byipa tluo daw taa, khy ruo vie suo pa chie ang, ma lutuv ruo aa luo diy, cuo vuo chiyte lutuv satlie lesaa zaw, aa ma lungkhaw zaw hne ta, Thuotlung Byinung cavaa lie, vapie lung dung pa khaw yi te tiy liy vu nga nung hne," hla sullam cu; Bawipa tlangpar in khua ka cuan hnik tik ah Lautu ram an lang dih, tthaal khuapau ah Lautu nungak tlangval pawl cu dawtmi hna he (a khuahkhuah in) Bawinu tiva ah ngahring an dawi mi kha ka mitthlam ah a rak cuang, a ti duh nak a si. Cun hlanlio hla fungkhat cu; "Kan chan aitong nain nang le kei, tlang i khuaithlum le maw thing, aangri par bel kan khiak lo e," Hla sullam cu; Nungak kun tlangval kun nih nang le kei kan chan ai tong nain khuaihrawn te hna ah kan rak tlongleng tti kho bal hna lo, tiah siaherhnak kha a phuahmi a si.\nPhunlinak; Thei haai hrawn\nThei haai hrawn hi amah le a zaat caan cio ah hrawn a si caah a caan an i khat lem lo. Thei haai kan ti tikah kehtheih, kumkual, ram haai, tthitthet thei, taat, theipi, theihmung, theithit, thurthling, khuhlu, sirsen hna an si i mah ram chung um cio mi kha hrawn a si. (Tuchan Hakha le Thantlang … mino nih mitsur dum, strawberry dum, fuu dum ah an kal bantuk khi a si). Thei haai hrawn tikah thingpar kai ttihmi tlangval pawl caah cun mark cu a ttum deuh ko lai dah. Zeicahtiah thingpar kai ralttha pa nih cun nungak hmai ahcun "Maw Vantthat" a ti lai i a sannak le a hluai tthatnak kha a kai hnawh lai, a vun thlak lai i thingpar kai ttih pawl tu cu nungak pawl he a rak chartu lawngah san a tlai ko lai. Mah lawng hna rak siseh law, a kung hau a si hnga i thingkung hau cu Laimi nih zei ah kan rel lai lo nain Vawlei cung mifim hna mit cun sual ngaingai ah a cang ko hnga. Hlanlio thei hrawn ahcun i barh leng mang a si i khakha a nuamhhnaihnak bik cu a rak si. A cheu pawl cu an luantawn i biangte hna culh le thilpuan te hna culh an hmang. Khatu kha cu capo siamsak thiam lo a si ve. Thei haai hrawnnak i an phuahmi hla tampi a um len ko nain cattialtu nih a thiammi a um lo caah chambaunak pakhat a si.\nHLANLIO MINO KOMHHAWINAK A DANGDANG.\n1. HRU DEN; Hru den timi cu nga thahnak caah hru (hrihruang, thinghram) kha an laak i hru denh in nga tampi an thah hna nak khi a si. Hru denh caan a tthatnak bik thla cu khuakhen caan (April le May) ah khin a si. Cattialtu hi 1986 kum Rezua ka umlio, Tangli camipuai phitter dingin Hriangpi khua ah ka rak kal. Hriangpi khua upa le mino pawl nih Rezua Sayaci (asiloah) Thangaw kan pu a rak kan tlawng i hru kan denh pi lai an ti. Nga denh awk hru cu innkhat pawl thum cio an i rinh. A thaizing ah Bawinu tiva ah kan kal hna. Hru denhnak hmun kan phak ah lungtum ngan nawn tampi kha hmunli hrawng an pumh hna i a cungah hru pawl cu an chiah. Cun lungttiak hna tam nawn an chilh hnu ah tlangval le patung no pawl nih tanbo pakhat cio in an tuk an den. Nungak le nutung no pawl nih an sei cio in ti an toihpiak hna. Hruaitu upa nih a za cang a ti tikah hru sivai ruangah a thimi le a rimi nga pawl kha tlaih a si. Hmunkhat ah kan pumh hna i tlangtla tu pawl nih nga cu tthenphawt a si. Cu lioah inndang in an tthen hna i keimah Ngavang nganbik (14" a kaumi) le Ngakheng an ka phawt. Hi lioah nungak tlangval cu an i nuam taktak. Zan ah khuabawipa inn (keimah tlunnak inn) ah nuamhsaihnak an tuah rih.\nHlanlio ah hi bantuk Ngadenh (hru denh) an tuah tikah Laiphung in arhli asiloah meheh tum an i phorh i khuachia sin thawinak tuah hmasa phung a rak si. Kannih tu cu Pathian sin pekchanh thlacamnak in kan thawk. Upa nawlngeih a herh ngaingai.\n2. PARA THLEI; Para thlei timi zong hi a phu in ngatlaihnak phunkhat a si ve i nungak tlangval hawikomh nuamhnak pakhat a si ve. Tiva hna lei a bitnak deuh ah ti kha kham i lam dang in luanter a si. Vasum lei tiva aa ton tthan lainak ah ttha tein kham a si ve. Ti a reu tikah hru denh a si i a thimi le hru a rimi nga pawl kha char le sei in tlaih a si. (Para thlei dan dikthliar deuh in kan ttial tthan te lai.) Para thlei tuah tikah nungak tlangval a phu in i sawm, innpa chakthlang i sawm in para thleikhawh a si.\n3. NUNGAK TLANGVAL HLA LEHNAK; Hlanlio chan ahcun chunhthah puai a rak tam ngaingai i khuaching chan chungkhat pawl cu rak kawh hlam lengmang a si. Khual le Lai khat tthit-umnak zong a rak um zungzal. Lai khat mi nih khual kha hna bei seih deuh phung a rak si rua. "Mikut cung savo puam" ti hi a rak si ko rua. Cu bantuk khual le Lai ton ni ah khual nungak zong kha uar deuh i khual tlangval zong nih sa an zawhnak khua nungak kha uar deuh phung a rak si ko rua. Cuti cun hla khan an i chawn kan ti lai maw hla an i leh kan ti lai dek. Khakha an i nuamhnak bik caan hawikomhnak phunkhat cu a rak si. Rawlei tikah nungak tlangval buhbarh a um zungzal i khim tiangte i barh a rak si. A lang le a lang zongin aa haam in a rak i uar mi zong an um kho men ko. Cu pin ah a pikpak in khuaching chan in a hong tlawngkai mi tlangval/ nungak zong caan sau nawn caam hi a rak um i, rak i komhhawi a si tthiamtthiam. Cuti hawikom an i ngaihnak hla fungkhat cu; -\n"Kan i ngaih ah va tum tia lo le Lai khuakhing bang, kan vai ton zei ruah hlei um ttung lo, sai ai zah bang kan ti hi!" (awphei) (A sullam; Kan i ngaih ning ruah tikah cun, kan i ton tik ah zeitluk khin dah bia kan i ruah te lai ti na lakah kan lung a kan sukhai i biaruah awk hngalh set loin, ai zah bang kan ti, ti khi a si.)\nTlangval pa; - "Nan sin caam riangmang cu ka duh na hringhran in, Lairawn kan khua lei ah zaang chawng le ttuan ka ngei hna ri lo" (awphei) (A sullam; Nan sin saupi caam ka duh nain khua lei rianttuantu, bawmchantuka ngeih lo caah a si.)\nNungak nu; - "Kan khua chuah le kan hauhnar na liam ni ve cu, zalam thingdir ah zuun bang ta law, pardang kan hoi lai ding ah!" (awphei) (A sullam; Kan khua i nai thawhni ahcun, hi hnu kan hun zoh lengmang dingah lampawng ah hrualhreuh ta te mu.)\nTlangval pa; - "Nan khua chuah le nan hauhnar ka liam ni ve cu, Hluaifu kaileng va in aan dawhte, ka zul law ka lungngam nak" (awphei) (A sullam; Nan khua in kai thawhni ahcun, ka lung hnangamnak ah bongva tal in hong ka zul ve te mu.)\nNungak nu; - "Kan khua chuah le kan hauhnar na liam ni ve cu, tual chuak loin hreng cin ruun kai khar, lai dah puantiam hong loin!" (awphei) (A sullam; Kan khua in nai thawhni ah cun, lengchuak loin inn kai kharkhumh lai i puantung thlirh in na zuun ka uul lai.)\n(Lautu nunphung hla zong in tenh ta ka duh. Hnaring le Thangaw hla lehnak.)\nTlangval pa; - "Philia i hliy, maw ca ne te, luruo u le paa a lu nung ma luo a vie zang re the ve." (A sullam; Nan khua in kaa thawh (kir) ni ahhin, vaurong par bang muidawh nu te hi, zeicah a rak ka zulh ve hnga lo.)\nNungak nu; - "Philia na hliy maw ca ne te, va zung hnungluo ca via ziy he ang, na nungpa pa lung ta cuo ma!" (Aa due due aw an si) (A sullam; Kan khua in na kir ni ahhin (bawipa) na hnu rak in zul ning law, na nu le na pa an hna tla hnga maw.)\n4. Hlanlio nungak tlangval nih biakam phunkhat an rak ngei. Capo a lo ngai nain biatak ah ai cang. "Capo biatak ah tla" timi bia khi a chuak. Tc; Nungak nu nih, "Ngahring kan dawi lioah kan chiah ta mi kan taal te kha, a va la ngammi tlangval pa nih nan ka co khawh," a ti hna. Asiloah kha tlangval hna chungah a uar bikmi tlangval kha bia a kamh. Cuti biakamnak i a rak i comi zong an um ve an ti. Cun rianttuannak zongah a si tthiam tthiam. Abianaah, nihin ah kan lo nan kan limpiak khawh ahcun zu kan in dah hna lai ti bantuk, tuchan ah dawr ah rawl kan in dangh hna lai ti bantuk a si. Kha ti kamhmi kha cu tlinter ve hrimhrim a hauh caah bia a kamhtu lei kha a biapi deuh.\nA donghnak ah, hlanlio nungak tlangval (komhhawinak cu ti khawhtawk in kan langhter cang. Kha tluk i hawikomh le tlonlen tti tikah, zaaran hmuh ningin cun nungak nu nih aho hi dah a uar i a duhbik ti hngalhkhawh a rak si lo an ti. Kha nih khan Laimi kan umtu khuasak, huaiher, mitau khuahrah ningcang hi veel in a khat i, iang zong a ngei ngaite ti kha kan hmuh. Cucaah atu chan tthangthar kan fanau pawl zong nih Laimi iang-ai kan ngeihnak zawn tete hi nunpi ve ulaw zeitluk in dah kum zabu 21 ahhin a tthat lai ti saduh thah buin baang rih usih.


Trump nih Iowa ah Biden a Tei | THE CHIN EXPRESS\nTrump nih Iowa ah Biden a Tei\nBuan i cuhnak state (battlegrounds or swing states) ah Iowa telh a hau ve ding alo cang. President Trump caah thinphan dai lo asi. Iowa khualipi hrambunh media Des Moines Register nih poll a tuah i Trump nih 1% te lawng in Joe Biden a tei, an i tluk ngacha.\nIowa cu 2016 thimnak ah Trump nih 10% dengmang in teinak a rak hmuhnak state asi caah a ra laimi thimnak zongah Trump nih teinak a hmuh rih lai, Iowa cu Trump caah a him ko, tiin zumhmi a rak si. Atu cu a him ti lo.\nCucaah, 2020 Buan i Cuhnak States (battlegrounds or swing states) ah hohmah nih an telh lomi asi, nain telh hau ding phun a lo cang.\nMah states pawl ahhin cun an i tluk tuk caah chim khawh asi bak lo, hopaoh aa tei kho an si timi states pawl kha “battlegrounds lole swing states” tiin an auh hna. A tawifiannak in “buan i cuhnak states” tiah ka auh ve. Zeitin dah auh a ṭhat lai rak comment te u.\nDes Moines Register nih poll a tuahmi zoh tikah, 44% nih Trump kan vote lai an ti i 43% nih Biden kan vote lai an ti.\nNai hrawng cu US ah zawtnak pulrai fak tuk a tlung i minung ting 1 leng an thi cang. US sipuaizi a tla. Mirang palek pa nih minak pa a thah caah rampumpi ah sandah an piah i dawr tampi an baoh, thil an fir. Khuaci an mui.\nMah ruangah Iowa state minung tampi nih kan US rampi hi a kal ning hmaan ti lo tiah an zumh. Iowa mipi 22% nih kan ram hi a kal ning hmaan ko tiin an zumh lio ah 63% nih cun a kal ning hman ti lo tiin an zumh, tiah poll nih a langhter.\nIowa state ahhin Chinmi kan tam ngai ve. Biakinn zong kan ngei.\nMah vialte poipang a chuah hlan, March thla ahkhan cun Iowa mipi tam deuh (46%) nih kan ram hi a kal ning hmaan ko tiin an rak zumh i tlawm deuh (44%) nih a hmaan lo tiin an rak zumh.\nTrump rianṭuan ning a lungtlingmi an tlawm tuk fawn, Iowa mipi 45% lawng an lungtling i 52% an lungtling lo.\n“Biden caah hnangam tuk awk asi hlei lo, Trump nih 1% in a tei ṭhiam cu mu. Nain tuni bak ahhin election tuah hna sehlaw Biden caah rak ruah ning nakin ruahchannak a tam deuh,” tiah poll tuahtu J. Ann Selzer nih a chim.\nPa lawng in kan zoh ahcun, Iowa state pa 54% nih Trump an ṭanh i 36% nih Biden an ṭanh. Trump nih 18% in a tei ko nain thawngpang ṭha asi lo. Aruang cu 2016 thimnak ahcun pa 61% nih Trump an rak vote. Trump a ṭanhtu pa zong an zor tuk.\nUS president thimnak taktak cu November 3, 2020 ah an tuahte lai. — Des Moines Register, The Hill le USNews


NAN TLANG SINING VUN ZOHCIO UH, CAKEI LUNGTHLITUM NIH APHUAN CANG HIH – The Chinlung Post\nNAN TLANG SINING VUN ZOHCIO UH, CAKEI LUNGTHLITUM NIH APHUAN CANG HIH\nOctober 20, 2020 admin Knowledge 0\nChin paralttha Salai Lungthlitum nih raltha taktak in a vun langhter tthan cang. Hi konghi ahohmanh nih an langhter ballo mi thil asi. Salai Lung Thli Tum hi cu aralttha tiah ahopaoh rak ti lengmang mi hi afiang chin lengmang ko cang. Thil a ummi vialte azoh i, ning cang asi lo tiah a timi pawl cu ralttha taktak in an phuan lengmang ko cang. Tutan cu phundang ngaiin a vun langhter.\nSalai Lung Thli Tum nih hitihin alanghter. Chinram NLD cozah nih Thantlang peng ah Cozah or Mipi phaisa an tthen phawt ning zoh tikah ngaihchia ngai asi. Ai ruang lo zia hi khuaruahhar taktak asi ko. Zohchia taktak in Mara tlang an thleiden hna. Kumpi kum li chungah 1295 million lawng Mara caah an hman. Vailam tlang caah cun 24202 million bak an hman i, Bual peng caah cun 8349 million bak an hman rih. Mara tlang he cun an i thlau taktak. Ningzah awk ngai zong asi. Shame Chin NLD Cozah tiah atthuat.\nAmah ttialning tein Chinram NLD cozah nih Thantlang peng ah cozah/mipi phaisa an then phot ning zoh tikah ngaihchia ngai a si, ai ruang lo zia khuaruahhar a si ko. Zohchia tak in Mara tlang an thleidang hna, kum 4 chung ah 1,295 million lawng Mara caah an hman.Vailam tlang ah cun 24,202 million bak an hman i Bual peng caah cun 8,349 million bak an hman rih. Mara tlang he cun an i thlau taktak, ningzah awk ngai zong a si. Shame Chin NLD cozah. Hmanthlak hi vun zoh cio ulaw,\nAlinsa taktak mi thawngpang: A Member nih Trump an Tanh ruangah Michigan Pastor nih a Khrihfabu a Chuahtak. Kan khrihfabu nih Trump kan tanh ning hi a luantuk, tiin ka hmuh caah ka khrihfabu ka chuahtaak lawlaw cang, tiin Michigan i Christian Reformed Church pastor nih a chim. Trump a tuahsernak tuanvo laakter dingin tuanvo kan i ngeihmi kan khrihfabu nih kan kaltaak (abandon) cang, tiin ka hmuh ning a si cang, tiin Oc. 11 i East Saugatuck CRC i a nehhnungbik thawngtha a chimnak ah Pastor Keith Mannes nih a mi pawl a chimh hna.\nMartin Luther King nih hi bangin a chim bal: ‘Khrihfabu hi ram pakhat i a lubik (master) zong a si lo, cun a sal (servant) zong a si lo, asinain, ram pakhat i fimchimtu/khuari khuara a tuakpiaktu (conscience) ka si, ti hi khrihfabu nih ai theih hrimhrim awk a si, tiin Ps. Mannes nih the Sentinel ah a chim. Nihin tiang i khrihfabu a cawlcanghnak ning zoh tikah, mi lungthin a tuaitam ngaingai.\nKa lung a ka buaitertuk cang caah, zeizong te kaltaak dih kai timhnak hi a si, tiin a chim. Trump kongkau he pehtlaiin ka member pawl sinah bia ka pau sual lai, ti lawng ka phang zungzal. Cu ti i sum in ka ummi ko cu ka celh lo mi bik a si, tiin a chim. Trump a holhrel a chiatkhatmi le a tuahsernak thalo pawl ka duh ti lo nak hi a sau ngaingai cang.\nCun ka riantuan hawi zong keimah bangin Trump a duh lo nak a sau ve cang, tiah Ps. Mannes nih Sentinel ah a chim. Cu bangin in Trump a hmumi hi keimah lawng ka si lo, a dang pastor tampi an um cang. Jesuh kong thawngtha kan chimmi lengluang cu hihi maw a si? Kan chimmi le kan cawlcangh ning ai pehtlai ruam ne lo hi teh, tiin Ps. Mannes nih a chim.\nCu zawn te cu pastor tampi hna an thinlung ah phurrit pakhat a si cio cang. Hi mipi hi ka dawt hna, Pathian zawng ka dawt, Jesuh zong ka dawt, khrihfabu zong ka dawt, asinain kan lakah thil ai mah lo mi thlam a leng tuk cang, tiin a chim. Pastor Mannes le Alicia hi kum 4 chung hmun khat te ah Pathian rian an tuanti i thluachuah za a kan halpiaktu an si. An cungah kan lunglomhnak langhter kan duh.\nA lamkip in Jesuh leiah lam a kan hmuhsaktu an si, tiin email in Khrihfabu nih ca an hei kuat ve hna. Zumhtlaaktein kan sinah rian an tuahmi cungah kan i lawm hringhran. Bawipa nih thlua chuah hram hna sehlaw, hmailei ca i a tinhpiakmi thil vialte hmutong kho dingin umpi hram hna seh, ti hi kan thlacammi a si, tiah member pawl nih an langhter.\nOct. 11 i a nehhnungbik thawngtha a chimmi cu Facebook in an thlahpiak i, biatluang te he rian in an dinhnak kong a chim hnu ah, zapi sak dingah Matt Maher phuahmi “Hold us Together” hla an sati i cu ti cun pumh an donghter. Poll tampi zoh tikah, Trump a ziaza hi Khrihfa nunphung he ai rem lo mi tampi a um ko bu zongah cun, vunrang evangelical Khrihfa tampi nih Trump hi biataktein an dirpi peng ko rih.\nTrump hi zumhawk a tlakmi (Khrihfa) hna a huamzualtu (defender) a si, tiin ka hmuh caah ka tanhnak hi a si, tiin Tallahassee ah a ummi City Church i Southern Baptist pastor Dean Inserra nih the Washington Post ah a chim. Trump vote kan pek, timi a sullam cu Khrihfa vote kan pek, tinaka si, tiin cheukhat nih an ruah. A ruang cu, nauhrawh (abortion) ralchanh in vote kan thlaak, asiloah Supreme Court a dirhmun hi kan i lunghmuihmi a si, tiin an a sullam an leh caah a si.\nCu bantuk karhlannak cu zei he dah ai lawh ti ah cun, ‘Thil kan tuah ningcang thiam a cohtu cu a donghnak hi a si’ (It is the end that justifies the means), ti khi a si, tiah Inserra nih a chim. Trump hi kan nunphung a humzualtu a si. Amah lei a simi paoh ai a awhtu pa a si, tiin a chim. September lio i Barna Group nih survey an tuahmi ningah, tu kum president thimnak nih hin kan member tampi a hnursuan khawh men hna, tiin a thin a phangmi Protestant pastor hi 75% an si um cang, ti a si.\nProtestant pastor 475 sinah poll an tuahmi a si i, 33% hi cu a lungre a thei taktakmi an si i, 41% hi cu lungretheih ai zia deuh mi a si. Cun 26% belte hi cu a lungre a thei lo mi an si. Kan member an i thenhmal (divide) dih te ko lai, tiin fiangtein a chim nganmi hi 10% hrawng an si i, ‘a then taktak khawhmi a si ko” tiin lung awtawm nawn in a chimtu hi 25% an si. Source: Christian Post. Credit: CB\nTRUMP AN DIRKAMH RUANGAH PASTOR NIH ARIAN ACHUAHTAK\nFAKTUK IN PEI DR SASA CU MINUNG PAHNIH AN VUN TTHUAT KO CANG HI


Sudan ram ah khrihfa pawl hrem le thah an tong nain zumtu an karh chin – Chin 7 News\nNovember 2, 2018 admin KNOWLEDGE, SERMON 0\nPathian riantuan ning le cawlcangh ning hi a mak ko. Sudan ram ah biatak in khrihfa an hrem hna i an thah len hna. Pathian thangthat kho lo le i pum ngam lo tiangin Islam biaknak hruaitu pawl nih an tuah hna nain an zawr hlei lo. A karh lei tu an si.\nAn hrem hna le an thah hna a hmumi pawngkam minung tiang nih Jesuh an zumh i khrihfa an lut thluahmah hna, Brad Phillips nih a chim ning ah Sudan ram Pathian aa phuang ning le a riantuan ning cu khuaruahhar taktak si ko tiah the voice of the martyrs USA ah a chim.\nSudan ram uktu (Islamist Government ) pawl nih khrihfa pawl an biak inn an hrawh piak hna. An thawl hna. Sinain an mit hmuh hngan lila ah zumtu an karh chin. An doh deuh hna poh le khrihfa an zumhnak an thawng chin thluahmah ve.\nAn dohnak hna le an hrem hna nak le zumtu thahmi thisen nih phu a hlam mi ko a lo. Biakinn lo zongah Pathian an thangthat men.\nA phunphun in Islam pawl nih an khenkham hna nain an lungdong lo. Pathian nih a tanpi hna i zumtu an karh lei tu a si. Nikhatkhat ah cun Sudan ram zong hi khrihfa ram can dawhdim a si.\nRef. The Voice of Martyrs\nmotor mawngpa le minu i sikvelh ruangah an motor hlei in a tla minung 13 an thi


Laitlang ah Ralhrang an luh pengnak LAM – Hakha Cherry\nChin ram cu vanchiat lei vanthat tiah khualtlawn lamlen a harnak hmun a si. Tlanglawng Tilawng a phan kho lo. Vanlong zong kan hmang kho lo. Motor lawng in luh khawh a si.\nLuhchuah a harnak ram a si caah atu lio ram chung raldohnak zongah ralhrang nih an tih bikmi kan si. A ruang cu duh poh in an lut chuak kho lo. Lam a tam lo. Chin ram khuapi Hakha an luh khawhnak ding ah lam 3 lawng um. Cu hna cu,\nGangaw Hakha lam. Kalay Falam lam. Matupi Hakha lam an si.Ruah awk a herhmi tu cu mah Lam 3 lak ah Gangaw Hakha le Matupi Hakha lam hi tha tein aa veng kho. Nain Hakha Thantlang ralhrang an phanh len ko nak le Chin ralkap CNA sakhan lei ah ralhrang an phanh len ko nak hi Kalay Falam lam lei in a si.\nA zeipoh si ah Laimi nih ralhrang hi ke raldohnak cun kan tei hrimhrim ko hna lai. A mah belte ruah deuh kan hauh mi cu khat lei ah fek thup an kham lio ah khat lei in an luh peng mi hi a poi ngai ka ti.\nZeiruang ah dah Falam lei in an luh peng hnga tihi ruah awk um. An kah ngam hna lo zong si kho. Minung le hriamnam thazaang aa dan tuk ruang zong si kho. A ruang um hrimhrim lai. Mah hi kawl i phisin zawk ding.\nCucaah Ralhrang hi tei kan duh ko. Tei ruah ah ral kan doh ko cun kan hmuh hna nak hmun poh ah hriamnam tlaimi nih cun kah ding si ko.Kah caan ah kan kah hna lo i kan caan tha kan tlawh sual cun anmah caan a phan te lai i kan cei ngai te lai.Thil kal ning ruah deuh kan hau ko rua tiah ka ruah. Credit-Tluang Ceu Thang\nMajor Salai That Ci bia roling


Dawtnak Langhter Khawh Ning | Chungkhar caah Bawmtu\nREL KA DUH Abua Holh Africa Holh Albania Holh Alur Amharic Holh Arab Holh Armenia Holh Azerbaijan Holh Baoule Holh Bashkir Holh Belize Kriol Bicol Holh Bislama Holh Boulou Holh Brazil Kut Holh Bulgaria Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Cibemba Holh Croatia Holh Czech Holh Dangme Holh Denmark Holh Dutch Holh Efik Holh Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Georgia Holh Germany Holh Grik Holh Gun Holh Haiti Creole Holh Hausa Holh Hebru Holh Hiligaynon Holh Hindi Holh Hmong Holh Hungary Holh Iban Holh Iceland Holh Igbo Holh Iloko Holh Indonesia Holh Isoko Holh Italy Holh Italy Kut Holh Japan Holh Kabuverdianu Kannada Holh Kazakh Holh Kazakh Holh (Arabic) Kikamba Holh Kikaonde Holh Kikuyu Holh Kiluba Holh Kinyarwanda Holh Kirghiz Holh Kirundi Holh Korea Holh Kwanyama Holh Latvia Holh Lingala Holh Lithuania Holh Madagascar Holh Malayalam Holh Malaysia Holh Malta Holh Mambwe-Lungu Holh Masidonia Holh Maya Holh Mirang Holh Mongolia Holh Moore Holh Myanmar Ndebele Holh (Zimbabwe) Nepal Holh Norway Holh Nzema Holh Okpe Oromo Holh Ossetian Holh Pangasinan Holh Papiamento Holh (Curaçao) Persia Holh Pidgin (West Africa) Poland Holh Portugal Holh Portugal Holh (Portugal) Punjabi Holh Rarotongan Holh Roma Holh (Masidonia) Romania Holh Romany (Macedonia) Cyrillic Russia Holh Russia Kut Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (South Africa) Seychelles Creole Holh Shona Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sunda Swahili Holh Sweden Holh Tagalog Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tojolabal Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Uzbek (Roman) Uzbek Holh Valencian Vietnam Holh Wales Holh Waray-Waray Holh Yoruba Holh Zapotec Holh (Isthmus) Zulu Holh\nDawtnak Langhter Khawh Ning\nKum a hun liam tikah nuva cheukhat nih pakhat le pakhat cungah dawtnak an langhter tuk ti lo. Nan chungkhar ah cutin a si ahcun na lungre a theih awk a si maw?\nDawtnak cu chungkhar fehternak ah a biapi tukmi a si. Ngandamnak caah hmaan tein rawl ei le ti din cu a biapi tukmi a si bantukin dawtnak langhter peng cu chungkhar nuamhternak le fehternak caah a biapi tukmi a si. An i umnak cu kum tampi a rauh cang hmanhah nuva hna nih pakhat le pakhat an i dawt le an zawn an i ruah kha an langhter zungzal a hau.\nDawtnak taktak cu amah zawn lawng aa ruat lo. Midang nuamhnak ding kha a kawl. Cucaah a lung a thawh tik lawngah dawtnak langhter si loin zawnruahnak a ngeimi innchunghawi nih cun a innchunghawi nih a herhmi dawtnak kha a langhter lai i a duhnak kha zulh awkah aa zuam lai.\nNupile nih vale nakin dawtnak kha tam deuh an herh. A va nih a nupi kha a dawt tuk men lai. Asinain a dawtnak kha zingka le zanlei lawng asiloah nupa sinak an tuah hlan lawngah a langhter ahcun a nupi nih a ka daw taktak hnga maw tiah lunghrinnak a ngei kho. Cucaah zei tik caan paoh ah dawtnak langhter cu a ṭhami a si.\nDawtnak kha bia in langhter. “Kaan dawt tuk” asiloah “Ka caah na sunglawi tuk” ti bantukin na chimmi bia nih na innchunghawi lung a lawmhter khawh.\nBaibal phunglam: “Kaa nih cun lung chung i a khatmi kha pei a chim cu.”—Matthai 12:34.\nRuahnak cheuhnak: Na dawtnak kha bia lawngin si loin a dang lam zongin langhter. E-mail asiloah message in ca kua.\nDawtnak kha tuahsernak in langhter. Kuh, hnamh asiloah kut tlaih tibantuk tuahnak thawngin innchunghawi na “dawt” taktak kha na langhter khawh. Dawtnak in pehtlaih, dawtnak mit in ven asiloah a caancaan ah laksawng hna cawnpiaknak thawngin na siaherh taktak kha na langhter khawh. Cun na nupi kha bag putpiak, kutka awnpiak, kheng ṭawlpiak le thil sukpiak asiloah rawlchuanpiak ti bantukin na bawmh khawh. Cutin na tuahmi cu dawtnak kha tuahsernak in na langhtermi a si.\nBaibal phunglam: “Kan i dawtnak hi hmur le kaa lawnglawng a si awk a si lo, . . . thiltinak ah a langmi dawtnak a si awk a si.”—1 Johan 3:18.\nRuahnak cheuhnak: Nan rak i duhka lio bantukin na innchunghawi kha zawnruahnak he pehtlai.\nPakhat le pakhat a caan i pe u. Nan pahnih lawngin caan hmanṭinak nih na chungkhar a fehter khawh, na innchunghawi kha amah he nan um tikah naa nuamh kha hngalhter. Fa asiloah rian a ngeimi nan si ahcun nan pahnih lawngin caan hmanṭi khawh awkah a har men lai. Cucaah nan pahnih lawngin lamlenṭinak ti bantuk thil pakhatkhat tuahṭi awkah nan timhtuah khawh.\nBaibal phunglam: “A ṭha bik i thim awk kha nan hngalh lai.”—Filipi 1:10.\nRuahnak cheuhnak: A rian a tam tukmi nuva hna nih an pahnih lawngin caan hmanṭi khawh awkah zan asiloah zarhte zarhpi ah caan hmanṭi dingin an timhtuah.\nNa innchunghawi kha hngalhthiampiak. Dawtnak kan herh ning cu pakhat le pakhat aa lo cio lo. Zeitindah dawtnak langhter nan duh, cun tam deuh langhter a herh maw ti kha hmunkhat ah i ruahṭi u. Cun na innchunghawi duhnak kha zul. Dawtnak cu chungkhar fehternak ah a biapi tukmi a si kha philhhlah.\nBaibal phunglam: “Dawtnak cu . . . amah zawn lawng aa ruat lo.”—1 Korin 13:4, 5.\nRuahnak cheuhnak: Dawtnak langhter dingin hal canah, hitin i hal, ‘Ka cungah ka innchunghawi nih dawtnak a ngeih chin nakhnga zeidah ka tuah khawh?’\n“Keimah herhmi le duhmi kha biapi ah chiah lo dingin ka cawn. Mah canah ka vapa nih chungkhar caah a tuahmi thil caah kaa lawmh kha atu le atu ka chimh. Cun ka dawtnak kha tam deuh in ka langhter tikah a ka dawt deuh ve ti kha ka hngalh.”—Debra le a vapa Douglas.\n“Pakhat le pakhat kan duhnak kha biapi ah kan i chiahpiak. Tahchunhnak ah, ka vapa nih ka caah a tuahmi thil caah kaa lawmhnak ka langhtermi kha a duh. Mah cu ka sunsak ka langhtermi a si. Cun ka intuarnak a ka halmi kha ka duh. Mah cu a ka sunsak ti a langhtermi a si.”—Flavia le a vapa Aron.\nShare Share Dawtnak Langhter Khawh Ning


BREAKING NEWS:- Franklin Graham nih US President Thar Biden Ralrin a Pek Colh – Kawltu Team\nTrump thazaang a pe ngaitu le Khrihfa hna biatak tein a dirpitu teicia Billy Graham fapa Franklin Graham nih cun Democrats pawl ralrin a pek hna. Biden Party pawl cu fiang ko in ralrin a pek cia. US Presdient thar Biden nih American mipi he rianttuanti dingin biakamnak le biachimnak a ngei. Hi kong he pehtlaiin Franklin Graham nih cun Democrat pawl le Biden ralrin a pek cia cang hna.\nHi ti hin a langhter; ‘ Tuni President Biden nih lungkhat i rian kan tuanti lai timi bia a chimmi cung ah lawmhnak ka nei. Democrats pawl nih Office a chuahtak cangmi President cu President in phuahnak tak tak (impeachment) ah tuah sual citcet ahcun kan ram cu a then then in aa then chin chin lai.\nPresident Biden nih Capitol Hill i Trump phuah (impeach) a duh tukmi pawl hnu cit in hi thil vialte hi hnulei ah a chiah lai tiah ruahchannak ka ngei. Kan rampi ipumkhatnak ser a duh tak tak ahcun hi thil hi rian biapi tak tak a si lai. Mi vialte, a caah thlacam dingin kan duh hna’ tiah a langhter.\nRelchap: Tuchun cu US President Donald Trump White House in a chuah le President thim tharmi, Joe Biden Inauguration a dongh tiang ka zoh. Khua a phunphun a ka ruahter. Democracy ahcun ruahnak ikhah dih phung a si lo caah kan i khah lonak tete itheihthiam le iruahthiam a herh zia tampi a kan cawnpiak. Kan duhmi President a chuah caan a um lai i, kan duh lomi President a chuah caan zong a um ve lai. Zei paoh hi an chia dih lo i, zei poah hi an tha dih fawn lo.\nMinung a simi paoh a tlingmi kan um lo. Asinain kan chiatnak le kan thatnak tu a dan bia a si. Zei paoh hi Pathian nih a pekmi caan chungah a nung dihmi kan si. Hmailei US rampi zei lam a panh lai kan hngal kho lo, Pathian lawnglawng a hngaltu a si. Chiat lei kan panh ah siseh, that lei kan panh ah siseh Pathian timhtuahmi a si tiah lungsak khawh izuam cio hna usih.Tuchun ka lungah a caam bikmi cu President Donald Trump nih White House in a chuah lai teah, ca pakhat a tial [ note] i President thar Joe Biden cabuai cungah a chiah ta ti a si. Mah cate cu zei ko dah a tial hnga tiah ka lung a hngiar ngaingai. Joe Biden nih a chimnak ahcun ” dawtnak, velngeihnak le zawnruahnak a telmi ca” a si tiah a chim. Reporter nih zeidah si? tiah an hal i, amah ka chonh hmasa lo ahcun ka chim rih lai lo” a sin ah lunglawmhnak chim ding ka ngei” tiah a leh hna.\n← President Trump nih US President Thar Biden Relawk Cakuat a Chiah Ta Mi Konglam\nBiden nih President ka si nikhatnak bakah ka tuah cawlh lai tiah Mipi Bia a kamh mi Phun 7 →


MMID Season 4 Winner Esther Hakha ah dong dingin timh lamhnak tlamtling tein ngeih a si cang – Thechinlungnews\nMMID Season 4 Winner Esther Hakha ah dong dingin timh lamhnak tlamtling tein ngeih a si cang\nMyanmar Idol Season 4 Winner Esther Dawt Chin Sung cu Hakha khuanu khuapa hna nih Sunglawi taktak in don an timh hna. Mah ka zawnah hin a mah lawng cu a si lai loh, a hawi le he an si lai caah, a hawi le chungah hin Myanmar Idol Top 11 a phan mi poh cu a sawm dih ko hna, an kal khawh dih ah cun a sunglawi chinchin ko la.\nHakha an tlun ding a nithla cu January 04, (Niruk ni) khi a si lai. Hakha thar tiphul lam pial nak in don an si lai, a caan belte hi cu theih fian ciah cu a si lo nain Chun 12:00 hrawngah an ti i, sinain fiang deuh in thanh khawh a si deuh rih loh.\nMipi zong nih bia tak tein timh lamhnak an rak ngei, a sung lawi taktak lai hih. Live zong in an rak thlah hrimhrim lai ti cu a fian ko caah Online mipi hna zong nih khi ni la caan ah khin rak lawmhpi cio hna usih rak hman pi cio dingin ready kan hau ko.\nBe the first to comment on "MMID Season 4 Winner Esther Hakha ah dong dingin timh lamhnak tlamtling tein ngeih a si cang"


Trump nih a tuah duh tak tak lai lo an ti mi cu a tuah tak tak cang; “MAN OF ACTION’ bak si ko hi\nTih angei lo mi, ka tuah lai tiah a chim mi poah a tuah lengmang mi, Pathian hmai ah lawng kan kun lai tiah Pathian lawng a ti mi, President Trump nih China thil tuah ning bantuk lehrulnak a tuah cang. President Trump nih Hong Kong Autonomy Act cu hrawh ding in minthutnak a tuah cang\nChina nih National Security Law Hong Kong cung ah a hmang cang caah, China dantatnak ding caah President Trump nih, “Hong Kong Autonomy Act, US Preferential Status” an pek tawn mi cu dawngter ding in Executive order a sign cang\nTrump, news conference in the Rose Garden , White House “Hong Kong hi Mainland China bantuk in zoh an si cang lai. Hong Kong cungah thil tha kan tuah tawn mi vialte, economics le sensitive technologies hna cu dawngter asi cang lai”.\nMah US move an tuah mi hi Hong Kong an huat ruangah a si lo, China nih Hong Kong national security law a hmang cang caah Hong Kong Autonomy Act hi sign asi\nHong Kong Autonomy Act ah hin Democrats le Republicans pawl cu lungkhat tein an um, mah kongah hin soisel le thangchiatnak kong zeihman a um lo. Mah hi China le USA i phomhnak ah a hma hnung bik a si. Hong Kong mipi nih zeibantuk in dah an tuar lai ti cu thei a si lo- The Whit House\nBe the first to comment on "Trump nih a tuah duh tak tak lai lo an ti mi cu a tuah tak tak cang; “MAN OF ACTION’ bak si ko hi"


Sermon :: Lairamdawtu\nTLANGTAR: KHRIHFA KAN SI TAK TAK MAW?\nKa hmuhning le ka pawm ningah, Krihfa ti mi hi Biaknak (Religion) pakhat men men ah ka ruat bal lo. Khrihfa cu Biaknak nak in a sang deuh. Minung tampi nih Krihfa hi Biaknak (Religion) pakhat men men kan hmuh ton caah kan nunzia le kan um tuning hi biaknak dang pawl he kan i dan lonak asi. Khrihfa cu Biaknak men ah ruat lo in biaknak (Beyond Religion) ah kan ruah khawh ahcun cu nih cun kan nun, na ruahnak, kan tuahserhnak zong a kan thlen lai ti zumhnak ka ngei. Cu caah Biaknak le khrihfa an i dannak hi tlawm tein fian ter ka duh.\nBiaknak le Khrihfa an i Dannak\nKan khrihfa pa (Church Fathers) pawl nih cun “Christianity is not religion” ti an pawm i an nun le an tuahserh nak zong in an langhter. Biaknak ti mi hi vun fianter ta usihlaw, Biaknak (Religion) timi cu minung thlarau nih hin keimahnak in thil a ti kho deuh tu, a thawng deuh mi huham a ngei deuh mi a um ti a theih peng i cu cu a hlam i a kawl. Cu a kawlnak hmun cu Biaknak kan ti mi cu asi. Khrifa cu Pathian sin in a tlau cang mi misual kha Khrih hmang in Pathian nih a kan kawl than i a kan hmuhnak hmun kha asi. Minung nih Pathian kawlnak hmun si lo in Pathian nih minung a kawlnak kha Khrihfa cu asi. Biaknak cu minung Pathian theih, hngalh (Knowledge) i zuamnak hmun asi. Anselm nihcun “Pathian kong hi ka hgalh dih caah ka zumh, ka biak si lo in, ka zumh i ka zumhnak nih a mah hngalhnak ah a ka hruainak hnga caah asi ati”. Biaknak cu Pathian kong hngalhnak hrama bunh i Khrihfa tu cu zumhnak ah hram a bunh. Zei he dah a lawh ti ahcun Biaknak cu a thur mi thil suk dingin tikhur i va kalpi mi he aa lo i Khrihfa cu thianh cia in tikhur in rak kirpi thil thiang he aa lo. Cu caah biaknak cu thianh i timhnak hmun asi i Khrihfa tu cu Khrih thisen ah thian cang mi kha asi. Hi thil vialte kan zoh tikah Biaknak le Khrihfa kan i dan nak fiangtuk in a lang i a hlei ce in kan biak mi Pathian hi Biaknak dang i an Pathian lakah Pathian nung (gods of God) asi ti hi Khrihfa nih kan i dirh pi peng a hau tiah ka ruah. Khrihfa hi Biaknak asi lo ti kan theih fiannak nih hin nitin kan nunzia biaknak minung pawl he kan i dannak zong tampi a langhter lai.\nHmakhat Thil Sining (Immediate Context)\nBiakam thar chung ahhin Khrihfa ti mi biafang hi hika Lamkaltu 11:26 lawngah kan hmuh khawh i cu cu an mah tein an i auh kha si lo in Greek zumlotu hna nih a kum in an nunzia an zoh hna hnu ah Khrihfa (Krih bantuk asi mi, Krih nunzia a ngeimi) tiah min an rak pek hna. Steven an thah hnu ah hremnak cu a dai lo i a karh chin i Jesuh zumtu hna cu a pawngkam ram ah an tli atu chan holh in cun refugee in ramdang cio ah an va um hna. Mi cheu Cyprus le Cyreen in Antiok khua ah an ra i thawngtha bia kha Greek mi sinah an chimh hna. Kan um nak hmun kip ah Khrih thawngtha phuan hi Jesuh zultu,zumtu nunzia asi.(11:20-21)\nThawng pang kha Jerusalem Khrihfabu (Mother Church) sinah a phanh tikah Barnabas cu va veh awk ah an thlah. Amah lawng si lo in Saul kha a va kawl i a hmuh tikah a ratpi ve. Pathian rianah thazang a der mi mawhchiat si lo in thazangpek hi zumtu dir hmun tu asi deuh rua. Kumkhat chung Khrih thawngtha an chimh hna hnu ah zum lo tu pawl nih an nun an zoh hna tikah an nih cu Khrihfa (Khrih bantuk nunning a ngei mior Khrih bantuk asi mi) tiah dawtnak min an pek hna.\nKan tlangtar kan vun rel le cang ka in kan thinlung ah biahal nak a chuak ding mi;\nAho pawl dah khrihfa tiah kawh cu an si?\nZeiruang ahdah Khrihfa tiah kawh cu an si?\nZeitindah Khrihfa tiah kawh mi pawl an nun zia asi?\nHi pawl hi kan thinlung ah I ha cio dingah le ruah cio dingah ka cuh.\n1.Aho pawl dah Khrihfa tiah kawh cu an si?\nKa thinlung ahhin nihin zumtu pawl, Jesuh zultu aa ti mi hna nih hin Khrifa ti mi hi sullam puan tuk in kan lak i man kan ngeih ter lo ngai tiah ka ruah. Khrihfa chungkhar in a chuak mi kan si ruangah le Khrihfa chungkhar ah kan than ruangah khrihfa cu kan si hrim lo. Kan khrihfa sining hi kan passport le kanmah he aa lo. Zoh ah aa khat mi a lo nain kan i dannak cu nunnak thaw chuah le chuahkhawh lo ah an i dang. Khrihfa cu van nun a kengtu kan si. Paul nih cun Nun hi ka caah Khrih asi ati (Phil 1:21),A nung mi hi keimah ak si lo Khrih asi ati. Antiok ah hin Jesuh zultu pawl cu Greek mi hna nih an nun ah Khrih nun kha fiang tein an hmuh.Khrihfa ka si ti au len nak in zum lotu nih kan nun ah khrih an hmuh hi a biapi ngaingai.\n2.Zeiruang ahdah Khrihfa tiah kawh cu an si?\nTawifiang in kan chim ahcun Jesuh kha Pathian fapa khamhtu tiah zumh long si lo in keimah pumpak khamhtu asi ti kha an zumh caah asi ti hi keimah pumpak ka fian ning asi.Ephe 1:13 chungah cun “ nan nih zong cu ti cun nan si ve: khamhnak an phorh tu hna thawngtha biatak khan an theih tikah Khrih khan an zumh I Pathian nih a mah tan an si hmelchunhnak cu nan cungah a khenh; cu hmelchunhnak cu bia an kamh mi hna thlarau an pek hna cu asi.” Rom 8:9 ahcun Aho hmanh khrih thlarau a ngei lo mi cu khrih ta an si lo.” Afiang mi cu khrihfa sinak hi pupa ro cu a si hrim lo pumpak zumhnak tu a rak si deuh ko rua. Khrihfa sinak cu khrih thlarau ngeihnak ahhin asi deuh.Rom 8:14 ah Pathian thlarau nih a hruai lo mi cu Khrihta an si lo ati.\n3.Zeitindah Khrihfa tiah kawh mi pawl cu an nun?\nLamkaltu 2: 44-47 kan rel tikah Jesuh zultu, zumtu pawl nunzia fiangte in kan hmuh. Jesuh nih thawngtha nan chim ahcun ka zultu nan si lai ati bal lo, Bible sianginn nan kai ahcun nan si lai a ti fawn lo thawhlawm hman tein nan pek ahcun nan si lai a ti fawn lo. John 13:35 chungah fiang tein a kan chimh mi cu ‘Pakhat le pakhat nan i dawt ahcun mi vialte nih hi hna hi ka zultu asi tiah an in hngalh hna lai a ti. 1 Korin 13:1-13 tiang kan rel ahcun zeitluk in dah dawtnak a sunlawi I a ngan ti cu kan theih cio lai. Biaknak dang zong nih dawtnak an ngeih ve ko tung kan ti men hnga. Khrihfa dawtnak cu khrih sin in a ra mi nunnak aa tel mi dawtnak asi.\nBia Donghnak (Conclusion)\nKhrihfa kan si hi porhlawt pi phu, hmai hngalh pi phu kan si. A ruang cu kan biak mi Pathian hi Pathian vialte lakah Pathian a lian ngan bik le fapa ngaihchunh pek tiang in misual cung dawtnak a ngei i khrih thihnak thawngin kan sual a kan ngaihthiam tu asi kha kan philh lo ah a tha. Biaknak nihcun dawtnak kong a chim tiah kan ti kho men. Asi nain Biaknak nih minung cungah dawtnak a langhter ning le Khrihfa dawtnak cu aa dang hrim hrim mi asi awk si. Biaknak nihcun (conditional love) dawtnak hi a kalpi Khrihfa nih cun Khrih kan zumh i kan chungah amah ta kan si hmelhchunhnak Thiang Thlarau thawngin Khrih sin in a ra mi dawtnak (unconditional love)hi Khrihfa nih a kalpi mi cu asi. Dawtnak aa tello nak khrihfa cu Biaknak asi ve ko lai. Cu caah biakna minung kan si lo i khrihfa mi kan si kha nitin kan nunnak ah a langh awk asi. Khrih sin in a ra mi dawtnak (Unconditional love) kan ngeih lawngah kan nih cu Khrihfa kan si ti hi kan i fian awkah ka duh ngaingai. Cu dawtnak kan ngeih khawhnak ding caah cun Khrih kha kan nun ah a nun a herh. Khrih kan nun ah a nun khawhnak ding caah cun Khrih kha khamhtu le Bawipa ah zumh, cohlan (personal Saviour) a herh. Cu cohlannak nih cun a hrin mi cu biakam (promise) Thiang Thlarau conak a hrin i cu Thlarau bawmhnak thawngin kan nun ah khrih le a dawtnak kha midang nih an hmuh fian khawh.\nCu caah cun biahalnak vun tuah ka duh mi cu;\nKhrifah na si taktak maw?\nZeiruang ahdah khrihfa ka si ko na ti khawh?\nKhrihfa na ti, kaa ti ko ahcun zeibantuk nunzia dah kan ngeih\nMidang nih kan nun ah Khrih an hmu ve maw?\n*Kei Cu Khrihfa taktak ka si ko, ZEI CA TIAH Nun hi Khrih asi ko*\nRemnak timi biafang hi mi rang holh reconciliation in lak mi asi i remnak ti lawng hmanh si lo in rem thannak ti hman ah a dik deuh mi si.Hi remnak ti mi biafang hi chungkhar in lak mi asi.Vulei cung minung kan nunnak ah kan herh bik mi cu hi remnak hi asi tiah ka ruah.Miphun pakhat a than cho nak dingah a cun rualremnak hi a hrampi pakhat a si.Lungthin I khah le lungthin rualrem tein nun hi minung hmunsang ah a kan cawi tu thil pakhat asi. Cu caah thancho nak lei ah apanh cuahmah mi miphun pakhat nihcun hi remnak ti mi biafang hi lung fian lawng si lo in nunpi(practice) hrimhrim a herh. A hlei in kan theih fian awk ka duh mi cu hi remnak hngalh fian I theih fiannak lawng ah dih ter lo in nunpi kan lu asi mi khrih lei ah a lam kip in than ding hi kan Pathian nih kan duh piak mi cu asi.Jesuh nih vailam cung a nunnak a pek hnawhchan cu Remnak hi asi.Remnak a umnak hmun ah dawtnak a um.Cu dawtnak chungah cun minung vialte hi nun I kan Bawipa Jesuh kan lu asi mi lei ah a lam kip in than ding hi Pathian nih a dawtmi miphun caah a timhlamh mi cu asi.Hi remnak hi thluachuah nak lam a kan hmuh sak tu si lo in, thluachuah lam ah kan hruaitu zong si lo in amah I ruakremnak chungah hin thluchuah cu a thup mi asi.\nMEI ALH NUNTER PENG U SIH\n“Cucaah na cung i ka kut ka rak chuan tik i Pathian nih an pekmi laksawng kha na nunter peng nak hnga chimh tthan kan duh. Pathian nih a kan pekmi thlarau nih cun mi ralchia ah a kan ser lo, tthawnnak le dawtnak le mah le mah i uk khawhnak tu khan a kan khah ter.” (II Timote 1:6 -7)\nBy. Pastor Uk Ceu\nThlarau lei in kan pa le a simi hna nih an kut kan luu cung i an chuan i, phundang in chim ahcun thla an rak kan campiak lio i kan comi Pathian sin in laksawng kha nunter peng hna u sih timi biatlang hmang in thawngttha i hrawmtii hna u sih.\nTimote pahnihnak hi Paul nih thlarau lei i (II Tim. 1:2) a fa a simi Timote sinah a kuatmi a si ticu zapi nih kan theihmi a si. Pual nih a cakuat in biacah a duh bikmi cu,“harnak le hremnak le sifahnak ka inmi chung in zumhnak le lungsaunak le dawtnak le thlachiat ruahnak ka ngeih bantuk hin, nang zong ngei ve, tihi a si.” Biahmaitthi ah kan hmuh khawhmi a si.\nKan Cathiang relmi chungah lut colh ko u sih law Paul nih na cung i ka kut ka rak chuan tik i Pathian nih an pekmi laksawng kha na nunter peng nak hnga a ti tikah hin zei laksawng dah a si hnga? Nunter peng a ti tikah tah a nungmi cu zeitindah a um awk a si hnga? ti kha kan lai Baibal ahhin a fianglo bantuk in a um. Asinain mirang ahcun a van fiang ngai “flames the spiritual gift God gave you” a ti i thlarau lei thil a si ticu a fiang colh.\nII Timothy 1:6 “ This is why I remind you to fan into flames the spiritual gift God gave you when I laid my hands on you.”(NLT) A rak comi a siloah Pathian nih a rak pekmi kan ti lai cu Thiangthlarau laksawng meizik kha a si i cucu chem/zaap peng a duhnak cu mihter hlah nunter peng ti a si. Ephesians 4:11 chung kan zoh ahcun Pathian nih khrihfabu chungah laksawng (gifts) a kan pekmi an um cio. Cucu hmanding le karhter dingah a si, chiah sawh ding an si lo. Tahchunnakah hlasak a thiammi nih hlasaknak in, thawngtthachim a thiammi nih thawngtthachimnak in, Pathian nih a kan pekmi kan laksawng cio kha kan nunter peng i pathian caah rianttuan ding kha a biapi tukmi a si. Khrihfanun (Christian life) timi cu aa dinhawk a si lo a mah le thil tikhawh tawk tein Khrih le Khrihfa bu caah a cawlcangh peng ding a si.\n“NUN” timi zoh ta u sihlaw minung pakhat a nung ko ti kan theih khawnhnak cu a cawlcanghnak (Action) ahkhan a si. Kan chim tawnttheumi bia cu kaa hngilhtuk ning cu a thih in ka thi ko ti a si. Chim duhmi cu action/cawlcanghnak a ngei ti lomi aa hgilhmi cu a thimi he a lo ko cang tinak a si. Minung pakhat, khrihfabu pakhat, fellowship pakhat a nung ko ti kan theihkhawhnak cu a cawlcanghnak (action) ahkhan a si ve. Khrihfa bu zong hi zeitluk in a ngan zongah zeitluk in a hmet zongah a cawlcangh ti lo i Pathian nih a pekmi laksawng daitein a chiah i rian a ttuan ti lo ahcun a nung ko ti awk ahcun a har ngai. Cubantuk tthiamtthiam in nang mithi kei piangthar ee ti i kan kaa in chim lennak cun kan nunnak tu ahhin kan nung ko timi a langh ding hi bia pi deuh a rak si.\nMifimbia ah “Chiandeih a thimi nakin cun Uico a nungmi a ttha deuh” ti a si. Rumra hna ngeih ngai, dawh ngai ttung, doctor hna zong pahnih le pathum lak biachim hna thiamngai ttung i cu vialte Pathian nih a kan pekmi laksawng cu a mah caah hman ttung lo nakcun Pathian sinah rawl ulh le khukbil in mithli he thla a cammi nuhmei le santlailo i kan ruahmi hna nun tu khi Pathian hmai ahcun a sunglawi deuh ko lai dah ti hi vun langhter ka duh fawn. Cun a nungmi cu a tthang lai a nun ttung i a tthang lomi cu a thih lo hmanh ah a damlo/zawtnak a ngeih bia tal cu a si lai. Efesa 4:15 “kan lu a simi Khrih leiah khan a lam kip in kan tthan awk a si”. Atibantukin a lamkip in kan tthanawk a si i kan tthan ning le kan tthannak belte asi lo men lai lo nain kan tthan dingmi cu aa khat ko.\nKan pum/tung (Stature), fimnak (wisdom), hngalknak (knowledge), ah kan tthan awk a si. Cuve bantukin Khrih nih a kan pekmi thiangthlarau zongin kan tthan ve awk a si. Kan piangthar kan ti, thaizing ahcun kan mah kel kan si tthan tawn. Kan lai phungthluk ah “Vui tu lai le Sai at lai bang” timi a um. Nihin Laimi cheukhat kan ti ko lai voikhat lungthawh saphut ah Vui tu lai le Sai at lai ko cu kan lo tak ko, van hmanh cim sehlaw a doh lai ti phun in bia chim i thla hnih thla thumnak hrawng ahcun van chimh cu chimlo kan rak um tthing nak hmun ahkhan kan kir tthan a hlan i kan rak tuahtawnmi sualnak let hnih in kan tuahtthan i thawngttha kan rak theih lio i kan rak comi Thlarau lei thil kan lungchung i lawmhnak le hnangamnak te cu kan thih ter than tawn ko lo maw kha?\nZeitindah kan nunter lai?\nA pakhatnak ah Baibal relnak in: Baibal na rel lo ahcun zeitikhmanh ah na thlarau nun cu a tthang/tthawng kho bal lai lo. Minung nih kan nunnak caah kan damnak caah le kan tthannak dingah ti le rawl cu ei hrim a hau ti le rawl na ei lo ahcun na thi bak ko lai cu vebantukin Baibal cu Thlarau lei kan ti le rawl (Spiritual nourishment) a si ve i na rel lo na ei ve lo ahcun thlarau lei ahchun caan a sau deuh ahcun na thi ve bak ko lai. Baibal rel tikah lungthin dihlak in “Bawipa ho dah na si?” “who are you Lord?, Zeidah tuah seh tin a ka duh?, “What do you want me to do?”, tiin na rel a si ahcun a nungmi Pathian cu na thinlungah aa phuang lai i cu thawng cun thazaang le tthawnnak na hmuh lai. Baibal relnak in thlarau meizik a hliomi cu nunter peng a hau.\nA pahinhnakah thlacamnak in: Thla a cam ti lomi Khrihfa kan si ahcun Pathian he pehtleihnak (relationship) a ngei ti lomi a cat cangmi kan si tinak a si. Thlacamnak kan ti tikah hin Pathina he i pehtlaihnak caah kan caan hmang hlah u sih (let’s take our time for devotion) kan ti ko lai, cu devotion caan te cu laak i zuam hna u sih. Devotional life timi hi ngeih hrim a hau, a tuchan cu kan Gtalk (online chawnhnak) status te ah manh lo (busy) ti in a sen te kan piah i kan busy tak maw tak lo cu thei ve hlah zei kan tuah cu Pathian lawng nih a theih kan busy kan tinak ah devotion tuah i thlacamnak caan zong ngei lo tiang in um kan hmang i cu nih cun thlarau lei ah daithlannak thathutnak a chuahpi i a hnu ahcun kan chung i duhnak a rak ummi te lungthawhnak te thlacam huamnak te kha a lo tawn, a fawinak cun a thi tawn. Devotion ngei peng in thlacamnak he thlarau meizik cu chem/zaap peng hna u si law a alh thluahmah ko lai.\nA pathumnak ahcun pumhkhawmh nak lei ah i pek i zuam ahau: Praise and worship lei hi tha kan pek bak a hau. Pathian cu lungthin dihlak in kan biak/thangtthat tikahhin kan Thlarua caah vitamin ei piak bantuk a si, hi kan relmi Baibal he a kaih/tlak dingin thing tampi tih bantuk khi a si, mei na kau tikah thing tampi na tih ahcun a alh a ttha thluahmah ko lai cubantuk cun Pathian na thangtthatnak/biaknak ah thazang na chuah i na nunnak na pek deuh paoh ahcun thlarau leiah na tthawng deuh ve ko lai i na thinglung chungah Pathian duhnak le a rianttuan duhnak cu mei bantukin a hlio in a hlio thluahmah ko lai.\nNihin kan Krihfa nun ah lungthawhnak (emotion) lawngin kan kal i pehzulhnak leiah kan daithlan nakhngak lo ding hi a biapi ngai. Paul nih a fapa Timote kha Pathian rian na ttuannakah a mahnih an rak pekmi laksawng Thliangthlarau mei kha mihter hlah nunter peng…kan van peh deuh ahcun, cu Thiangthlarau thawng cun dahkaw tthawnnak, dawtnak, mah le mah i uk khawhnak cu na ngeih lai i a rianttuannak ah raltthatnak an pek lai cu. Cucaah cun nihin kan Khrihfa sinak ah Pathian nih a kan pekmi phundang deuh in kan chim ahcun kan comi Thiangthlarau mei bantukin a hliomite kha mihter loin nunter peng u sih. Cuticun a rian kan ttuannak ahhin tthawnnak le raltthatnak a kan pek lai i cu thawng cun Pual nih Filipi 4:13 “ tthawnnak a ka petu Khrih thawngin thil zeipaoh ka tuah khawh ko hna.” a ti bantuk in a rianthiang kan ttuannakah kan hmuh tonmi harnak lungretheihnak vansannak a ing tuar khotu le teitu kan si ko lai.


𝐄𝐥𝐞𝐜𝐭𝐢𝐨𝐧 𝐑𝐞𝐬𝐮𝐥𝐭𝐬 𝐍𝐚𝐦𝐡𝐧𝐞𝐡𝐧𝐚𝐤 𝐓𝐮𝐚𝐡𝐦𝐢 𝐑𝐞𝐩𝐮𝐛𝐥𝐢𝐜𝐚𝐧𝐬 𝐧𝐢𝐡 𝐚𝐧 𝐊𝐡𝐚𝐦 𝐡𝐧𝐮 𝐚𝐡 𝐌𝐢𝐜𝐡𝐢𝐠𝐚𝐧 𝐢 𝐚 𝐍𝐠𝐚𝐧𝐛𝐢𝐤𝐦𝐢 𝐂𝐨𝐮𝐧𝐭𝐲 𝐧𝐢𝐡 – The Cherry Par\n𝐄𝐥𝐞𝐜𝐭𝐢𝐨𝐧 𝐑𝐞𝐬𝐮𝐥𝐭𝐬 𝐍𝐚𝐦𝐡𝐧𝐞𝐡𝐧𝐚𝐤 𝐓𝐮𝐚𝐡𝐦𝐢 𝐑𝐞𝐩𝐮𝐛𝐥𝐢𝐜𝐚𝐧𝐬 𝐧𝐢𝐡 𝐚𝐧 𝐊𝐡𝐚𝐦 𝐡𝐧𝐮 𝐚𝐡 𝐌𝐢𝐜𝐡𝐢𝐠𝐚𝐧 𝐢 𝐚 𝐍𝐠𝐚𝐧𝐛𝐢𝐤𝐦𝐢 𝐂𝐨𝐮𝐧𝐭𝐲 𝐧𝐢𝐡\n“Michigan khualipi Detroit ah Vote kongah ai ningcanglo mi a um,” tiin Republicans nih lunghrinnak menmen in an chim hnu ah election results zong an khampiak beh hna. Asinain, cu ti an khampiak hna suimilaam tlawmpal lawng a rauh rih ah khin, Wayne County ah a ummi bipartisan biaceihzung nih election results namhnehnak cu a vun tuah than colh ve.\nElection results hi kan namhneh lai maw namhneh lai lo dah, timi kongah the Wayne County Board of Canvassers pawl khat le khat hmuhning i zat in (2-2) an um hna. Democratic lei in 2 nih namhneh an duh, Republican 2 nih nanhmeh lo an duh ve. Election hnu i zohthannak tuahmi kongah thil ai thlengnawnmi tete a um an hmuhmi kongah an lungre a thei veve hna. Detroit i election kan tuahmi hi thianghlimtein a kal ko, tiah Democratic officials le nonpartisan experts pawl nih an dirpi colh ve.\nMichigan ah hin Biden nih vote 148,000 lenglo in Trump hi a tei/hleih i, Wayne County zongah Biden nih Trump lonh in vote 322,000 a hmuh.\nElection result namhnehnak ralchanh in vote an thlaak hmasa ah khan Trump ai lunghmuih ngai i, “GOP members pawl hi mi raltha nan si” tiin a thangthat len hna. “Michigan ah vote dehhlennak faaktukin a tlung. Cucaah Michigan hi keimah vo coter dingin officials pawl nih khua an khaan awk a si” tiin Trump nih a chim.\nTazacuainak le the Electoral College hmangin Trump nih election results pawl hi a lang le tlangin remhsiam ai tim peng. “Election results namhnehnak tuah lo dingin khua an khaanmi nih hin Republican state legislator i Electors pawl thiam khawhnak lam a onpiak te hna lai,” tiah Trump campaign advisers pawl nih an chim. “Michigan pumpi i popular vote hi upat kan pek lai, cucaah election a umkalnak hi kan hnursuang lai lo,” tiin Michigan ah a ummi GOP lawmakers pawl nih a tu le tu an chim.\nResults namhnehnak tuah dingin biachahnak an tuahmi thawng an thanh lio ah Election hnu i zohthannak an tuahmi i thil ai ningcang lo mi tete audit tuah dingin Michigan Secretary of State Jocelyn Benson cu Board nih rian an fial. “Audit cu ka tuah ko lai. Results namhnehnak tuah than dingin a tu bantukin county board nih biachahnak an tuahmi cungah kai lawm,” tiin Benson nih a chim.\n“Biatak nih buan a co than, ti a lang. A hramthok tein khan a phi a fiang ko cang. Thil hmete kongah dah ti lo ah cun, ai ningcanglo mi zeihmanh a um lo, vote dehhlennak tehte a um lo. Board pawl nih thil dik an tuah, tiah ka ruah. An rian te an tuan, Wayne County i votepetu pawl caah election namhnehnak an tuah taktak cang,” tiah Benson nih a chim.\n𝐑𝐮𝐚𝐡𝐥𝐨𝐩𝐢𝐢𝐧 𝐚 𝐊𝐡𝐮𝐩𝐭𝐡𝐚𝐥 𝐥𝐞𝐡 𝐚 𝐬𝐢; Sautuk te bia an thlaak khawh lo tikah cun, Wayne County i result namhnehnak hi Michagan state chung result namhnehnak tuah tikah si lo in a dangtein tuahpiak a hau te kho mi a si, tiin expert pawl an lungre a rak thei ngai. Cu ti hna i a dangtein namhnehpiak hau a si taktak ko ah cun, Michigan i Biden nih buan a co cangmi hi vaivonh a tong kho than mi a si. “Michigan vote 16 hi Biden nih a co lo bu zongah mark 306 a hmuh thiamthiam lai i, president cu a tling thiamthiam ko lai,” tiin CNN nih a chimchung cang.\nTuan i Republican lei nih khamnak an tuahmi hi thil dawhcahlo a si i, mah le tuanvo i theih lo bia zong a si, tiin Wayne County Board of Canvassers meeting thut lio ah Vice Chair Jonathan Kinloch nih a chim.\n“Hi kan board nih hin bia kan ceih tikah politics luhpi lo dingin kum tampi chung kan kham khawh bal cang. Vanrang tang a ummi kannih nih tutan election results namhneh lo nak ding a ruang pakhat hmanh kan i ngeih lo. Nihin kan meeting ah hin politics nih hmunhma a laak, tiah ka ruah. Hi ti ning hna i a si thai ko ah cun, thil ai pehtlai lo mi le lenglei biaka nih nihin kan biachahnak hi a zungzal a uk cang lai hih” tiin Kinloch nih a chim.\nA hmasa i results namhnehnak a dohnak a ruang cu Republican chiar of the board Monica Palmer nih fianternak a tuah. “Bawm chung i ka hmuhmi le ka relmi poll cauk chirhchan in cun boll books chungah a ummi thil sining le thawngpang hi tlingtein le dikfeltein theih khawh a rak si lo ka vun fiang cang,” tiin a chim.\nDetroit konglam tu hi cu kan board nih a tlaih lo caah, amah Detroit dah ti lo hin cun, Michigan chungum county dang vialte i results paoh hi cu kan board nih namhnehpiak kan i timhmi te a si ko, tiah Palmer nih a chim. “Detroit dah ti lo cu a dang communities paoh cu hi namhnehpiak duahmah dingin ka duhnak ka langhter ko lai,” tiah a chim.\nPoll books kongah thil ai ningcang lo mi tete cu um phung a si ko. Asinain, cu bantuk thil a um ai pat, ti ruang i vote thlakmi le relmi paoh ai ningcanglo viar i chiah cu a phung a si lo, tiin Benson nih a chim. Namhnehnak kham hnu i a tu bantuk i biachahnak an tuah than mi kongah Election experts le Michigan kong a theitu hna an khuaruah lei a har dih hna.\n“Mipi voice a thawng a thang ko: Vote 140,000 lenglo in Joe Biden nih Michigan ah buan a co cang. Nihin tuahsernak nih hin votepetu pawl an lung a zorter ngai ko. Asinain, election hi kalpi a si rih lai. Michigan law ningah, Board of State of Canvassers nih an rian an lim chom lai i, an rian an lim le cangka election results namhnehnak zong an tuah colhlai, tiah ruahchannak ka ngei ko,” tiah Gov. Gretchen Whitmer, Democrat, nih a chim.\n“Michigan cozah tuanbia i kum 20 chungah tutan thil sining hi avoikhatnak bak a si,” tiin Detroit Free Press ah catialtu Nancy Kaffer nih a chim. “Hika ah siseh, kadang ah siseh, vote dehhlennak (fraud) a nehnang hrimhrim a um lo (zero a piah). Republicans lei nih Results namhnehnak a khammi nih hin caan saupi chung kan organizations a chiatchuah phah te lai,” tiah nonpartisan Cook Political Report ah a tuanmi Amy Walter nih a chim.\nMichigan election officials nih namhnehnak an tuah bantuk tein, president candidate vote pek a si tikah state’s electors pawl zumawk nan tlak hrimhrim hna lai, tiin biachahnak an tuahmi cu GOP nih a kutritmi Michigan Senate zong nih September tein khan hnatlakpinak a tuah cang. Cu thawngpang cung deputy chief of staff for Senate Majority Leader Mike Shirkey le Amber McCann nih CNN ah an chim. Credit: Chelsea Bawi\n← Rev. Dr. Chum Awi: Thangthat Awk Tlak Tikir Khua\nRev. Dr. Abraham Nih IZip Ai Fuh Sual →


Kan cozah nih Covid-19 phunglam kongah strick deuh dingin timhtuahnak an ngei – Chin Community in Norway\nKan cozah nih Covid-19 phunglam kongah strick deuh dingin timhtuahnak an ngei\nSeptember 11, 2020 ccn 0 Comments\nKan cozah nih Covid 19 phunglam kongah strick deuh ani tim\nKan hnu zerh chungah Norway ram ah Covid-19 in a zawmi 728 an si, cucu awidang zerh nak in lethnih deng in a tam deuh, curuangah Norway ram cu a senmi ram ah a phan ve cang. Kan hnu zerh a kark khun nak a ruang cu Fredrikstad, Sarpsborg le Bergen ah lokale smitteutbrudd a can caah a si. Cun FHI nih naite hlethlainak a tuahtharmi ah minung tamdeuh nih coronaregler (Corona zulhding phunglam) kan zul lo tiah an ti, hlethlainak an tuah mi chungah 42% lawng nih kan zulh tiah an ti.\nMahbantuk in lokale smitteutbrudd hi a can deuhrih ahcun koronaregler kongah kan strick deuh a hau tiah atulio statsminister a si mi Erna Solberg nih nizaan ah a chim. Strick deuh rih a hauh ahcun atanglei bantuk hin phihtthan asi te lai;\nMipi (offentlig) caah tuahmi tonnak ah a tambik minung 50 tiang lawng onh tthan ding\nPrivat tonnak asi ahcun minung 5-10 tiang lawng onh ding\nNorway ramchung zongah hmunhma cheukhat ahcun tlawn lo ding\nRestaurant le Bar hna hungcaan le kharcaan kongah strick deuh ding, cun aherh ahcun khar ter hna ding hna an si.\nSihmanhsehlaw a ralaimi caan ah Covid-19 in a zawmi an tlawm deuh hluah mah sual ahcun nihin i kan dirhmun nak in tamdeuhpi onh ding in kan cozah nih timhtuahnak an ngei fawn. Atulio te ahcun coronaregler a dang zeihmanh kan hleng rih lo tiah Statsminister Erna Solberg nih nizaan ah a chim.\nPrevious Previous post: Norway um mipem hna sinah COVID-19\nNext Next post: Atulio fale zawt sual ah nu le pa nih ngeihmi covo


Chinnu Sayamah Zohchia Ngaiin Thah A Tong – Chin World News Evening\nMagway Region, Taungdwingyi Myone i cachimtu sayamah rian a ttuan liomi Mai Tan Tan Su (kum 34) cu september 30 zanlei ah thah a tong tiah theih asi. Chinnu Mai Tan Tan Su hi Taungdwingyi Myone Tak-Puk-Aung khua ah cachimtu sayamah ttuan in a ummi a si. Setemper 30 zanlei i sianginn in a ttin pah ah atu bantukin thah a tonhi a si.\nMai Tan Tan Su thattu hi Phu Peo @ Su Naing kum 20 asi. Phu Pheo nih Mai Tan Tan Su hi nam in voi 7 tiang a tuuk. A lu a hmai le a tawttawk hna ah fak ngaiin a tuuk ti a si. A hmun ah chinnu Mai Tan Tan Su cu a thi colh ti a si. An konglam a theihmi nih an chim ning ah cun Mai Tan Tan Su le Phu Pheo hi a hlan ah an rak buai bal cang tiah an chim.\nCuticun ahlan ah an rak buai i, a sung silo (cinat) lo ruangah atu bantukin a thah a tonnak hi a si lai tiah an ti ve. Chinnu a thattu Phu Peo cu Pohmah 302 in palik nih an tlaih. Phu Peo nih hin chinnu Mai Tan Tan Su hi a hnu ah maw siloah a thah hlanah maw a sualpi le sualpi lo cu theih fian a si lo. Mai Tan Tan Su hi fa pahnih ngei cangmi asi i nutung/nuthlawi asi. Ref: Zalen\nHlasakthiam Van Hlei Sung Nih Dawh Taktak In Lai Zuun Hla A Sak Than Cang Hih A Thiam Kho Taktak -Video


Ralhrang Motor Gangaw Ah Bomb Puahhnawh An Tong – Chintanbo\nDecember 19, 2021 admin MYANMAR NEWS 0\nGangaw Myone ah ralhrang minung thazaang 100 hrawng nih raldoh dingin tuzing zinglei Sml. 11 hrawng ah an kal i Mintha khualu ah bomb in puah hna an ton caah minung 13 nak tlawml an thi tiah theih asi.\nRalhrang hna hi Gangaw myone cheukhat ah hin Nyehleh bantuk in an vak cuahmah cu ah cun pyosawhtee(mipi bantuk in aathuam mi I aum mi ralhrang lei ttang) hi an hman bik hna tiah theih asi. Ralhrang hna cu Mintha khua an luh lai ah bomb an puah hnawh hna hi asi tiah rinhtlak mi thawngpang pakhat nih The 74 Media sinah achim tiah an tial. Myit tha myit tiva kam I a um mi khua pawl hna cu ralhrang nih an va veh hna cun Mintha khua zong cu nihin zinglei sml.11 hrawng ah an va lut ve I an lut le cangka khualu an phak bak ah bomh nih hin apuah hna, hi zonah hin minung 13 nak tlawm lo cu an thi.\nBomb apuah hnu hin meithal minutes 20 hrawng cu hehtiah an puah, cu hnu ah ralhrang nih cun Gangaw myone chung ah hmunhma zohfel dingin ralhrang thazaang cu an chap hna, cu caah Myit tha Myit tiva pawng I aum mi khua 7 in minung thonghra leng nih an um nak hmuhma an chuahtak I ahim deuh tiah an ruahnak hmunah an zam dih tiah ralzam pakhat sin cun achim. Atu I Gangaw leiah ara mi ralhrang hna chungah hin Pyosawhtee zong an I tel, cun thahrum hmangin khuapawl hi hehtiah an check. Atu tiangah umnak le eidingah kan tlamtling tiah achim chap. Cu Gangaw myone Hnankhah khua ah hmunhma ala tu ralhrang hna le pyosawhtee hna nih nihin zinglei ahkhan khuachunng inn pawl mei in an khangh.\nMagway ramthen, Gangaw myone Myit tha myit tiva pawng ah hin September thla chung khan Mipi kilveng tu ralkap hna le ralhrang hna karlak ah kahdohnak achuak cang. Source. The 74 Media


Zuu Tamtuk Din Ruangah ‘Thin’ A Hrawh Ning – Lai Holh News\nZuu Tamtuk Din Ruangah ‘Thin’ A Hrawh Ning\nBy ronaldaung on March 13, 2019\nZuu cu a caan caan te dinnak in zuu tama ah i chuah khawh asi. A hnu ahcun ding loin um khawh lotiang zong a si tawn. Asinain zuu din hi ruah awk ngaingai thil pakhat a si. Zuu hi mak duh loin sautuk kan din, kan rit lengmang ko asiahcun hawikom le chungkhat he irem lonak achuah pinah kan ngamdamnak lei zongah a rak ttha lo tuk hringhran. Abik in kan thin hi a rak hrawh bik khun.\n1. Zuu Hi Kan Takpum Nih Zeitin Dah A Dawp\nZuu kan din tikah hin kan pawpi le kan ril a phanh hnuh ah kan thahri pi pawl nih a dawp tawn. Pawpi le ril in a rak rami zuu kha kan lung(Heart) a phanh hlan ah kan thin (liver) kha a pal hmasak. Cu ruangah cun kan thin ahhin zuu hi tambik aa khong. Kan thin i cells pawl ahhin zuu hi enzymes pungsan in chemical lei a van i thlen tikah carbondioxide le ti in a rak chuak tawn. Cu hnu ahcun zuun le kan cuap (lungs) ah a rak phan ve.\nKan thin nihhin kan eidin mi thil pohpoh hi a sache (အစာေခ်) arial i vitamin le minerals tbk,.a chuah. Cu hnu ah kan pumsa chung vialte ah a kuat tawn. Asinain thin rianttuannak hi a ri a um ve. Research an tuahmi ah hin zuu hi nikhat ah 1 -2 units lawng dinding asi. Nikhat ah hraikhat in hraihnih din khawh asi tinak asi.\nKhat lei ah zuu tama, le luan lak in a dingmi pawl cu thau nih thin a tuam, thin phin le thin caar tbk,.zawtnak pawl a chuak i a hnu ahcun a zualhma chin lengmang tawn.\nThau nih thin a tuam\nKan thin hi thau (fat) nih a tuam tawn. A ruang cu kan thin cells ahkhan thau kha aa khawng caah asi. Zuu laulak in a dinmi ahhin hmuh khun an si. Asinain zuudin kha mak asiahcun a dam than zau tawn. Asinain ngol loin pehtlai tein din lengmang asiahcun thin phin tiang a chuak kho. Zuu ruang i thinphin hi cu ttih nungtuk mi asi rih lo nain a hnu ahcun ttihnung ah aa chuah kho vemi asi.\nAzual tuk rih lomi cu fahnak zeihmanh theih asi rih lo nain kan thi check up kan tuah asiahcun theih khawh tthiamtthiam asi ve. Enzymes timi nih rian ttha tein a ttuan khawh tilo kha thi i check hnu lawngah theih khawh asi.Mi cheukhat cu an zawtnak an i daithlanh tawn i caan a sauh deuh asiahcun thin cells kha aa hrawk chin lengmang caah a donghnak ahcun thin caar zawtnak ah aa chuah tawn.\nThin Caar (Hepatitis)\nThin caar timi cu kan thin i fibres tissues timi kha aa thleng hnu in rian attuan khawh tilo kha asi. Cells a mah tein aa sersiam tawnmi kha fibers tissues atam chin lengmang asiahcun cells kha aa sersiam kho ti lo. Caan a van rauh deuh ahcun thin nih tlamtling in rian a ttuan kho ti lo. Fibers tissues nihkhan kan thin thi kal ning kha a hman ter kho ti lo. Cells tawmpal aa hrawh ruang ahhin minung hi fahnak an kan pe rih lo asinain cells kha tam deuh aa hrawh asiahcun fibers tissues timi kha a tam chin lengmang ve. Cu caah duhsah tein thin kha a hun phin i a donghnak ahcun thin caar ah aa chuah tawn. Thin caar ruang in a rak chuakmi ttihnung bik cu thin cancer hi asi.\nThin caar timi hi virus, cikor le thil dang ruang zongah asi kho. Asinain tamdeuh cu zuu din ruangah hin asi i kum (10) leng a ding cangmi deuh ah hin hmuh an si.\nI Thop Ning le I Khamh Ning\nZuu din ngol bak a hau. Cu pinah a vitamin mi eidin ei piak a hau. Cozah sii zongin i thlop khawh asi. Thin nih rian a ttuan khawh tilo asiahcun i thlop ning lam pakhat lawng a um cucu thin a dang i thlen ( အစားထုိး) in i thlop ning hi asi.\nI khamh ning ahcun na umtu ning a hman tilo asiahcun zuu din kha ngol ko. Asi loah tlawm tein ding. A ri khiak law luan lak in ding ti hlah. Nikhat ah hrai nih hrawg dinpiak cu Research tuahmi pawl nih a poi tuk ah an chia lem lo.\nAsinain luan lak in ding bak hlah. In lem hlah seh, na thin kha daw law na ngan a dam lai i cansau pi na nung ko lai.\nMobile Legends Game Maak Hngal Loin Aa Kah Ruangah Rilpi Cancer Zawtnak A Ngeimi Tleirawl Pate\nThikai Zawtnak Le Chungpih, Cancer Zawtnak Tiangin A Khamh Kho Tu Banhla\nNa Lung (Heart) Nih Ttha Tein Rian A Ttuan Tilo Timi A Langhter Tu Thil Phun (8)\nHtet Htet Htun Zongnih Tlangval Ngeih Lo A Tthatnak A Rak Phuan Ve\nU Kyaw Thu Zong A Dam Lo Buin Tilian Harnak A Tongmi Bawm Dingin Timhtuahnak A Ngei Len\nTilian Harsa A Bomh Hna Ruangah Emergency Room A Phanmi Mintami Aye Thaung\nMini Miss & Mister Myanmar Hna Lakah Fashion Design Dawh Tak Tak He Thet Mon Myint


Thihnak Thawngpang: Kan Dawtmi Pu Kepling Khengmual (Chumling Pa) Ruak Thlahnak (+Video) - Khuaruah Har News\nThihnak Thawngpang: Kan Dawtmi Pu Kepling Khengmual (Chumling Pa) Ruak Thlahnak (+Video)\nKan dawt i kan sian lomi Pu Kepling Khengmual (Chumling pa) a hnubik upat peknak le ruak thlahnak program kong ah, tianzan ah kan rak thanh cang nain a caan aa thleng deuhmi a um ca ah, thawngthanhnak kan hun tuah tthan. Progrom detail zong PDF file in kan hun thil chih. Pu Kepling Khengmual cu takpum damlonak (thluak cancer stage 4) in kum hnih chung a kuah hnu ah, May 26, 2020 (Tuesday) chun hnu 12:58pm ah an ruun-inn chung te ah a dawtbikmi hna a nupi le fale ttang cung te ah a thaw a dih hi a si. A ruak thlahnak program cu a tangeli ning in a si lai.\nRuak thlah Ni: May 30, 2020 (Saturday)\nRuak zoh caan: 9:00am – 10:30am\nPumh caan: 10:30am – 12:30pm\nThlan hmun caanhman: 12:30pm – 1:30pm (Round-hill Cemetery)\nA ruak cu ICBC Biakinn chung (Hallway) ah chiah a si lai i, a hnubik a ruak upat pek le thlah a sia herhmi poh nih (suimilam pakhat le cheu chung) rak zoh khawh a si lai. Cu hnu ah, chungkhar, cingla rualchan, le khrihfabu hruaitu upa hna (a dihlak ah minung zakhat hrawng) nih biakinn chung ah pumhpi a si lai. Pumhnak program cu live in thlah a si lai ca ah zapi cu mahle inn cio in a ruak rak humh khawh a si lai. ICBC Facebook in thlah a si te lai.\nChumling pa cu a nun chung ah khrihfabu, community, le CBCUSA ca ah pumpek in rian a rak tuantu a si bantuk in, lamnai lamhla in dawtu tampi i nan kan ngaihchiatpinak le hramhnak nih innchungkhar le khrihfabu a kan hnemh ngaingai. Bawipa nih thluachuahnak in pe cio ko hna seh. Video\n← An Mualpho Cikcek: Covid-19 Simple Test An Tuahmi Zawng Rual Nih An Firpiak(+Video)\nR.I.P: BCM Missionary Rianttuan Nungak Lalremsiam A Nunnak A Liam Ruangmang →


Zualko: Chin Ramchung Mawtaw Accident Nak Ruangah Chinmi 2 Nunnak Liam, Minung 6 Hliam Tuar - DUHNUNG PAR\nChin ramkulh, Tedim pengchung, Tungzan (သုန်းဇန်) khua in Kalay lei kalnak lam ah DINA Mawtaw pakhat cu Dimlu khua (ဒိမ်လိုး) pawngah accident nak an ton ruangah Chinmi pahnih nunnak a liam i adang minung 6 nih hliam an tuar tiah thawngpang chia theih asi.\nJune 20 ah khan DINA Mawtaw pakhat cu lam in pe 600 a hlatnak ah a tla i a chung ummi minung 8 cu an dihlak in hliam fak ngai an tuar hna caah Tedim siizung ah an kalpi cawlh hna tiah theih asi.\nTedim siizung i an kalpi hna chung chungin minung 4 hi an zualhma deuh ngai caah Kalaymyo siizung ah an kuat than hna nain cu zaan suimilam 9 le cheu hrawng ah khan Kalaymyo siizung hmanh phak manh loin lampi ah U Thang Khua Cin Tawng cu a nunnak liam tiah theih asi.\nCun minung 3 cu Kalaymyo siizung ah an phak pi hna hnuah U Tawng Zam hi a zual hma deuh ngai than i Mandalay siizung ah an kuat than hna June 21 zaan ah khan Mandalay siizung hmanh phakpi manh loin U Tawng Zam cu lampi ah a nunnak liam ve tiah thawngpang theih than asi.\nHliamtuar mi adang minung 6 tu cu tthat deuh lei an hun panh pah ko cang caah hnangam deuh ngai an si hna tiah Zalen nih cun an rak langhter.\nMin Aung Hlaing Le Ralhrang Vialte Caah Thawngchia Taktak, Mipi Caah Lunglawmh Nak Taktak Asi Ve\nTotal Users : 479582\nTotal views : 3422953


CDF le Kawl Ralkap kahnak in Surkhua ah CDF lei pakhat a thi i, Ralkap lei 8 tluk an thi. – Hakha Cherry\nThawng bultan: UpdateTCP Hakha| 2021 June 3–Cikha khua ah Pathian riantuantu Rev. Paul Cin Za Suan, kum 51, Rev. Thawn Suan Thang le Nu Ciin Go Cing hna cu COVID-19 zawtnak in a thi.\nCikha ah COVID-19 zawtnak in a thimi minung an dihlak ah 5 an si cang. Tamu ah COVID-19 zawtnak in, ngakchia ni 28 lawng a si rih mi a thi. Tamu ah COVID-19 zawtnak a ngei mi minung 171 an si cang.\nCOVID-19 zawtnak ruang ah Kalay i Wesley Sizung cu Lockdown chiah a si. Kalay ah nihin lawng ah COVID-19 zawtnak an hmuhmi 34 an si. Kalay ah Ralkap cozah nih Vanlawng le Bus tlungkal mi cu a kham khawh nain, zapi zaaran cu an i chawk i, tlung kal thiam ko tiah theih a si.\nFalam ah COVID-19 zawtnak an hmuh chap mi 4 an si, an zapi in zawtnak an ngei tiah lunghrinh mi 14 an si i, minung 1 a thi cang tiah Zalen nih a thanh.\nKawl Ralkap nih Feb. 1 thawk in nawlngeihnak hramhram an lak hnu in nihin tiang ah 845 an thi cang. Thonginn chung ah a ummi hi 4509 an si tiah AAPP nih an thanh. Ram pumpi in Ralkap nih tlaih ding in Warrant chuah mi hi 1931 an si cang.\nCDF le Kawl Ralkap kahnak in Surkhua ah CDF lei pakhat a thi i, Ralkap lei 8 tluk an thi. Rakhine ram le Chin ramkulh Paletwa ah a ummi Kawl Ralkap pawl Chin ramkulh Khualipi Hakha lei ah an rak thlah hna caah kahdohnak fak deuh a um kho men tiah CDF nih an thanh.\nKawl Ralkap an i tinzo lo caah Ralkap a pensen cang mi kum khua upa pawl zong an auh than hna tiah Kachin thawngzamh nak nih a thanh.\nKalay peng Donawi khua ah PDF Kalay le Kawl Ralkap an i kahnak ah Kawl Ralkap 4 an thi tiah Zalen nih a thanh.\nKaren ramkulh, Myawaddy ah Karen hriamtlai phu le Kawl Ralkap an i kap: June 1 thawk in Karen ramkulh chung ah umhmun a khuar mi Karen hramtlai phu pawl fonh le Kawl Ralkap an i kap. Karen ram chung hriam tlai phu lei in Myawaddy PDF, DKBA (a then mi), KNLA/PC, le Ramrihngak BGF (a then mi) le Bo Mya fapa nih a hruai mi KNDO an i bawm i Kawl Ralkap an doh.The Chinland Post


“Manager dirhmun ah luh dingin ready ka si cang” Pochettino – Vaurawng\n“Manager dirhmun ah luh dingin ready ka si cang” Pochettino\nSpur manager dirhmun in rianphuah a rak tong i kum khat chung manager tuan lo in a rak i din mi Pochettino cu Manager rian tuan than dingin ready ka si cang tiah a chim. Pochettino cu Juventus, PSG le Barcelona manager caah a min a rak chuak ngaimi zong a rak si. Tu ahcun Manchester United manager caah thawng a rak chuak bantuk in United Fans pawl zong nih Pochettino cu Otrafold ah a um cu hmuh kan duh tiah an rak chim.\nManchester United cu tu kum season ah Premier League dirhmun level 15 ah a um lio mi zong a si. cun Champion League zuam nak zong ah group stage in a kai kho dingmi club ah mipi nih zumh ngai mi zong asi. Mah bantuk pawl ruang ah Solskjaer zong manager dirhmun in phuah a ton rih lonak zong cu a si. Pochettino nih Premier League zuanak ah rian tuan than a duh nak kong cu tubantuk in a rak chim.\n“Mah ka ram ah in ka rak hmuhton mi nunphung, ziaza le an thiltuah mi pawl nih ka khuaruah a ka har ter. Mah pawl nih ka thinlung a kan lak khun. kei cu Manager dirhmun in rian tuan than ding hi caan tha a hngak pengmi zong ka si.Pumpululh lentecelh hi ka uar khun.Manager dirhmun cu ka rian a si lo. Ka Psddion a si. mah ka hmun ah rian tuan cu Pressure a tam tiah ka ruat lo. Training tuah nak ah si seh celhtual chung kan i zuamnak ah siseh pressure a um lo. Nanzumh lo cun ka lu hi zoh ko cu… ka lu ka sam a um rih a si ko lo maw. Cucaah celhtuar chung ah ke van thlak than cu ka caah caan tha bik a si. Ka dawt mi pumpululh lentecelh nak he i ton than ka duh cang. A bik in zaanglek pawl he i ton i rian tuan ti hi ka ngai khun” tiah a chim.\nPochettino cu Spur ah kum 5 chung manager dirhmun in rian a rak tuan mi a si. Cun Champion League final zong ah Spur cu a rak phanh pi hna. Cun Spur celhtuar thar an sak lio caan zong ah club zohchia pi tiang a phak lo nak hnga a thabik in a rak thit hruai kho mi manager zong a si. Pochettino nih “tu hnu ka tuan nak ding cu Premier League ah a maw a si te lai ti cu ka chim kho rih lo. A fiang bik mi cu kei mah nih kutka kau pi ka on peng ko. Ka ruah chanbik mi cu kei mah caah a thabik mi cu plan tha tein a ngei mi club phun nih a kan auh ding mi hi a si” tiah a chim.


Chinram Ah Airport Nak In Kan Herh Deuh Mi – Lai Lungrawn Post\nChinram Ah Airport Nak In Kan Herh Deuh Mi\nOctober 14, 2020 October 14, 2020 admin Chin News\nChinram myone kip ah kip ah Airport pakhat cio tuah khawh cu a tha tuk hen ta. Chinram ah Airport a tlawm bik 9 kan ngei lai va si kaw mah Airport 9 ah a zuang dingmi Vanlawng hi Kawlram dirhmun in hei tuak ko hmanh uhlaw phiangkum ah voikhat te hi a zuang tr lai. Cu hmanhah Bawi pawl khual tlawnnak si lai i Zarhpi ni ah pumh loìn don hau phun in an rak tlung hoi lai. Chinram ah Airport 9 an ngeih tiin vanlawng belte a man a fak caah aa cit kho an um tuk lo i khualtlawn an tlawm ti si lai. Kan min cu a ngan deuh ving lai nain an kan nihsawhnak tu ah a cang kho.\nCucaah tulio dirhmun im Myone kip ah Airport tuah cu “Kum 5 a si rih mi kan fa kha kum 30 a si tikah aa hruk awk vaa i cawkpiak cia” he aa lo. Ngeih cu a tha nain Airport 9 le a santlai le thatnak kha tuak chih a hau. Mah Airport tuah khawhnak le fimthiamnak le Vanlawng khal thiam le Engineer an chuah khawh nakhnga tu ah fimthiamnak hrampi kan remh a hau.\nA dikmi Federal Democracy in kan kal ahcun mah holh tein cacawnnak le mahte khuakhan lairelnak kan hmuh lai i fimthiamnak kha biarak in reform kan tuah ahcun Airport 9 nakin man a ngei deuhmi kan i chuah kho. Airport ngeih a tha i kan duh ko nain Chin Mipi nih kan herh bik a phi chuah le kn chambaunak kha kan remh hmasat ahcun Airport ah Pilot he Aircraft Engineer he Chinram ah kan hung chuah caan a phan te ko lai. Credit: Salai Pathawng\nNLD nih Bungzung khua i an chimmi bia roling


India Ralkap Le Tuluk Ralkap Karlak Ah Kahdoh Nak A Chuak, India Ralkap Pathum An Thi – Chin 11 News\nIndia Ralkap Le Tuluk Ralkap Karlak Ah Kahdoh Nak A Chuak, India Ralkap Pathum An Thi\nIndia ram chung Kasmire pengkulh I Ladakh ah Tuluk (China) ralkap le India ralkap karlak ah kahdoh nak a chuah caah India ralkap minung pathum nunnak a liam tiah thawngzawmh nih an langhter.\nNizan June 15 ah khan I kahdoh nak hi a chuak mi a si I an I kahnak hmun Tuluk le India ramri ah India ralkap pathum zong an thih cawlh hi a si. Hi kong he pehtlai in India le China karlak ah buainak fak piin a chuah thai sual nak hnga lo ding ah ramhnih karlak ah chawnhbiak nak zong an ngei tiah India ralkap lei nih an chim. Cun Tuluk ralkap nih India ralkap cung ah hramhram in buainak chuahter lo ding le ramri kong ah kahdoh nak fakpiin a chuah than ti nak hnga lo ding zong ah an nawlpat hna.\nHi kahdoh nak a chuah ning hi Tuluk ralkap nih India ramri chung ah hriamnam he an rak lut I ramri an rak lonh mi ruang ah India ralkap nih an rak kah hna hi a si tiah China ralkap nih AFP thawngzamh ah cun an chim. Cun hi kahdoh nak le India ralkap pathum an thih nak ruang ah hin ramri ah a um mi hna ralkap larlak ah buainak fak piin a chuak lai tiah an phang ngaingai.\nNizan ah Tuluk nih a ralkap pawl thong tamtuk hna zong India le Tuluk ramri Ladakh le Galwa hrawng ah a rak kuat than rih hna. Hi kahdoh nak ah vawlei cung ram ngan bik a si mi India le Tuluk karlak ah thihnak tiang a phak hi kum zabu zei mawzat chung ah a voikhat nak zong a si.\nIndia le Tuluk karlak ah hin 1962 kum ah voikhat kahdoh nak a rak chuak bal cang I cu lio ah cun India hi ningzak taktak in Tuluk nih an rak tei hna. Cu lioah cun Tuluk nih india vawlei meng tung 14,600 tungvang kalh hi an kan chuh tiah India nih nihin tiang ah a chimpeng mi a si.


Avoihnihnak debate polls langter a si cang, Biden mangchia bak si ko. Democrat pawl an lau cang\nUS mipi lawng si loin, vawlei cung mipi nih an zoh duh ngai mi le hmuh an duh ngai mi US presidential Debate voihnihnak cu lim a si cang. Mah debate hi Democrat party a si mi, NBC News anchor Kristen Welker ni moderator rian a ttuan\nDebate dih hnuah aho nihdah a tei tiah polls tuah cawlh a si. Media tampi nih polls an tuah mi cu langter thluamah a si cang. The DailyWire nih minung 39, 679 sin ah polls a tuah mi sin in 95% nih, Debate voihnihnak ah Trump nih a tei ak an ti\nBiden cu minung 4% nih teitu a si tiah an ti, cun Draw titu 1% an si. The Blaze nih minug 29,494sin ah polls a tuah mi lakah Trump 96%, Biden 4% an s. Trump nih a voihnihnak debate ah Joe Biden a tei tak tak ti a si\nCNN Poll nih a langter ning a cun Biden 53%, Trump 39% a si, (CNN polls hi cu mi tampi nih an zum lo mi a si, minung zeizat sin ah poll an tuah ti zong langter duh bak lo mi kha an si tawn i)\nA voikhatnak Debate ah Biden 60%, Trump 28% bantuk in an chuah cang kha. A voihkhatnak debate ah Biden cu 32 points in Trump nak in sang deuh tiah an langter\nA voihnihnak Debate ah Biden cu 14 points bantuk in an langter. Fox News – News Nation nih cun Trump 74%, Biden 24% tiin alangter\nPodcaster Megyn Kelly nih cun, “a voihnihnak Debate ah Trump nih Biden cu a tei cik cek” tiah a chim. Kelly hi Fox News-rian a rak ttuan tawn mi, kum 2017 January ah Fox News kal tak i, NBC News ah a ttuan,\nNBC ah a ttuan lio ah “Megyn Kelly Today”ti a ser, natein, 2019 ah NBC News cu a kaltak tthan hoi i, Podcast hmangin The Megyn Kelly Show ti Devil May Caugh Media tiah Podcasting Company amah pumpak in a ser. Credit-CT\nBe the first to comment on "Avoihnihnak debate polls langter a si cang, Biden mangchia bak si ko. Democrat pawl an lau cang"